text:
Demokratiýa, kanunyň hökmürowanlygy, ynsanperwerlik, adalatlylyk ýaly umumadamzat gymmatlyklar Türkmenistanyň döwlet syýasatynyň esasy ýörelgeleri bolup durýar. Türkmenistanyň Konstitusiýasy bolsa jemgyýetiň asudalygyny we jebisligini, döwletiň berkararlygyny üpjün edýän berk hukuk binýadydyr. Dünýäniň islendik döwletinde bolşy ýaly, türkmen halkynyň asyrlaryň dowamynda toplan milli döwletlilik däpleri bilen döwlet gurmak babatda öňdebaryjy dünýä tejribesi utgaşdyrylyp döredilen garaşsyz döwletimiziň özboluşly aýratynlyklary Konstitusiýamyzyň kadalarynda we ýörelgelerinde ebedileşdirildi. Esasy Kanunymyzda döwletimiziň konstitusion gurluşynyň esaslaryny berkidýän kadalara aýratyn orun berilýär. Türkmenistanyň Konstitusiýasynyň 1-nji maddasynda bellenilen: «Türkmenistan – demokratik, hukuk we dünýewi döwlet bolup, onda döwleti dolandyrmak Prezident respublikasy görnüşinde amala aşyrylýar» diýen hukuk kadasy türkmen halkynyň milli özboluşlylygyna we umumy ykrar edilen halkara ýörelgelerine laýyk gelýän döwlet syýasy-hukuk gurluşyna ygrarly bolup galýandygyny tassyklaýar.
Esasy Kanunymyzda demokratik, dünýewi hukuk döwleti hökmünde kesgitlenen döwletiň ähli syýasy, ykdysady, medeni-durmuş serişdeleri, guramaçylyk, hukuk esaslary bitewilikde baş maksada – Türkmenistanyň beýik geljegini, türkmen halkynyň, her bir raýatyň kadaly ýaşaýşyny, goraglylygyny üpjün etmäge, şahsyýetiň kämillige ymtylyşyny höwesledirmäge gönükdirilendigi aýratyn beýan edilýär.
Türkmenistanyň Konstitusiýasyna laýyklykda ähli raýatlaryň, şol sanda ýaşlaryň hem zäh¬met çekmäge, öz islegine görä hünär, kär we iş ýerini saýlap almaga hukugy kepillendirilýär. Durmuş syýasaty öňi bilen goldawa we goraga mätäç raýatlara gönükdirilendir. Konstitusion hukuklara laýyklykda, durmuş taýdan üpjünçilik –zähmete ukypsyz raýatlara, maýyplara, köp çagaly maşgalalara we beýleki adamlara maddy taýdan üpjünçiligiň, durmuş hyzmatyny etmegiň pensiýalar, döwlet kömek pullary hem-de durmuş ýeňilliklerini bermek görnüşinde tölegler arkaly amala aşyrylýar. Döwlet serişdeleriniň hasabyna köp çagaly maşgalalara, ene-¬atasyz çagalara, urşa gatnaşyjylara, döwlet ýa-da jemgyýetçilik bähbitlerini goramakda saglygyny ýitirenlere goşmaça goldaw berilýär.
Türkmenistanda dünýä ölçeglerine gabat gelýän ýaşaýyş-durmuş şertleri bilen bilen üpjün edilen, demokratik, ösýän ykdysadyýetli, kämil syýasy ulgamly, adalatly jemgyýet bina edilýär. Esasy Kanunymyzdan ugur alyp, döwlet we jemgyýetçilik durmuşynyň ähli ugurlaryny ösdürmek boýunça orta we uzak möhletleýin döwürlere niýetlenen milli we döwlet maksatnamalary üstünlikli durmuşa geçirilýär, halkymyzyň aň-düşünjesi, bilim derejesi, syýasy işjeňligi artýar. Konstitusiýamyza laýyklykda, Türkmenistanyň Prezidentiniň, Türkmenistanyň Mejlisiniň deputatlarynyň, halk maslahatlarynyň we Geňeşleriň agzalarynyň saýlawlary ählumumy, deň we göni saýlawlar esasynda amala aşyrylýar. Şu nukdaýnazardan 2018-nji ýylyň 25-nji martynda erkin bäsdeşlik, açyklyk, pikir we söz azatlygy ýaly hakyky demokratiýa ýörelgelerine esaslanyp geçirilen saýlawlaryň esasynda Türkmenistanyň Mejlisiniň, halk maslahatlarynyň we Geňeşleriniň agzalarynyň täze düzüminiň saýlanylmagyny döwletimiziň we jemgyýetimiziň demokratik, hukuk hem-de dünýewi esaslaryny pugtalandyrmaga, durnukly syýasy institutlary döretmäge gönükdirilen hukuk özgertmeleriniň örän oňyn ädimleri hökmünde ýokary baha bermek bolar.
Türkmenistanyň Konstitusiýasy Milli Liderimiziň kanun çykaryjy ulgamy hem-de kanun ulanyjylyk tejribesini ynsanperwerleşdirmek boýunça başlangyjy esasynda has-da kämilleşdirildi. Konstitusiýada beýan edilen kadalar, ýörelgeler hem-de düzgünler, elbetde, Berkarar döwletimiziň bagtyýarlyk döwrüniň döwlet syýasatynyň esasy ugurlaryny kesgitledi. Hukuk, dünýewi döwletimiziň esaslaryny pugtalandyrmak, jemgyýetimizde demokratiýany ösdürmek, syýasy, jemgyýetçilik, ykdysady, ylmy-medeni özgertmeleriň kanunçylyk binýadyny kämilleşdirmek, milli kanunçylygy halkara hukugynyň umumy ykrar edilen kadalaryna laýyk getirmek işleri Hormatly Prezidentimiziň örän oýlanyşykly döwlet syýasatyna laýyklykda durmuşa geçirilýär.
Bu bolsa Garaşsyz, hemişelik Bitarap Türkmenistan Watanymyzyň, dörediji we parahatçylyk söýüji halkymyzyň Ýer ýüzündäki at-abraýyny, mertebesini has-da belende göterýän, halkara abraýyny pugtalandyrýan beýik başlangyçlaryň özenidir.


c: text/html

text:
Ukraina we orsýetçi separatistler, Kiýew, Moskwa tarapdan we separatist toparlardan eşidilen gürrüňlerden soň, tussag çalyşmagyň täze tapgyryna barha golaýlaýan ýaly görünýär.
Ukrainanyň Howpsuzlyk gullugynyň geňeşçisi Ýuriý Tandit 18-nji noýabrda Ukraninayň Kanal 5 telewideniýesine “iň möhüm zadyň munuň basymrak bolmagyndadygyny, sebäbi ol ýerdäki erkekleriň köpüsiniň üç ýyl bäri ýesirdigini” aýtdy.
Soňky birnäçe günde, Kreml rus prezidenti Wladimir Putiniň 15-nji noýabrda Donetsk we Luhansk regionlarynyň separatist liderlerine, Aleksandr Zaharçenka hem-de Igor Plotnitskä jaň edip, Kiýew bilen ýesir çalyşmagyň gürrüňini edendigini aýdandan soň, optimizm ýokarlandy.
Kremliň sözçüsi Dmitriý Peskow Zaharçenko bilen Plotnitskiniň ýesir çalyşmagy prinsipde goldandygyny, emma bu meseläniň ukrain wekilleri bilen dowam etdirilmelidigini ýaňzytdy.
UHG 16-njy noýabrda özüniň Kiýew tarapyndan we gündogar Ukrainada Orsýetiň goldawyndaky separatistler tarapyndan ýesirlikde saklanýan adamlary çalyşmakda Orsýet tarapyndan görlüp biljek islendik çäräni goldaýandygyny aýtdy.
Tandit UHG-nyň, separatistler tarapyndan ýesirlikde saklanylýan ukrain esgerleriniň deregine, ukraina häkimiýetleriniň tussaglykda saklanylýan ýüzlerçe separatist söweşijini berip biljekdigini aýtdy.
Habarlarda aýdylmagyna görä, Ukraina 306 sany separatist söweşijisini tussagda saklaýar, separatist güýçler bolsa 74 sany hökümet esgerini ýesir saklaýar.

robotstxt: allowed

filter: keep


text:
Biziň "LS-Leader" kärhanamyzyň harydy bolan güýçli BASS we akustik sistemaly LS-Leader 5.1 SPEAKER (Сабвуфер).
Akustik sistema
Akustik sistema güýçli we ýokary hilli sesi edil kinoteatrlardaky ýaly, film görülende, aýdym diňlenilende we oýun oýnalan wagtyndaky sesi edil hakyky ýaly eşidilýär. Bu sistemada siz islegiňize göra sesi düzmek mümkinçiligi bardyr.
Bluetooth mümkinçiligi
LS-Leader 5.1 SPEAKER kolonkasyna islendik Bluetooth sistemasy bolan enjamlary birikdirip bilersiňiz. Meselem: Telefonuňyzy ýa da Noutbugyňyzy Bluetooth arkaly birikdirip, telefonuňyzda aýdym goýup, başga işleriňiz bilen bolup bilersiňiz. Aýdymy üýtgetmek üçin kolonkaň ýanyna barmak gerek däl, ýöne telefondan geçiräýmeli. Mundan başgada kolonka 6 görnüşli enjamlary birikdirmek mümkinçiligi bardyr.
3D Stereoformat we göwrümli ses
Ls-Leader kolonkasy 2 kanally stereo tolkuny haýran galdyryjy göwrümli sese (3D) üýtgedip bilýär.
LS-Leader 5.1 SPEAKER + Bluetooth
- Öndüriji: Ls-Leader
- Model: TM0001
- Ambarda: Bar
-
347.36 tmt


text:
“Guardian” gazetiniň ýazmagyna görä, Şwesiýanyň iň meşhur milli nahary bolan kotleti aslynda şwesiýalylara däl, eýsem türklere degişlidigini şwedleriň resmi görnüşde ykrar etmegi türkleri diýseň begendiripdir.
Türkiýäniň "TRT World" telekanalynyň "Twitter" sosial ulgamyndaky sahypasynda çap eden maglumatynda şeýle diýilýär: "Şwesiýanyň hökümeti Ikea dükanynda satylan meşhur şwed kotletiniň aslynda türk köftesidigini boýun aldy".
Türkiýäniň iňlis dilinde çap edilýän "Hürriýet Daily" gazeti bolsa bu habary şeýle sözbaşy bilen çap edipdir: "Şwed hökümeti şwed kotleti aslynda türk naharydyr diýýär".
Mundan owal Şwesiýanyň "Twitter" sosial ulgamyndaky resmi sahypasynda şeýle maglumat berlipdir:
“Şwed kotleti aslynda 18-nji asyrda şa 7-nji Karlyň Türkiýeden getiren taýýarlanyş goldanmasy esasynda taýýarlanýar. Geliň, hakykaty ykrar edeliň".
Türkiýäniň "Anadolu habar gullugy" bolsa, pursatdan peýdalanyp Uppsala uniwersitetiniň Edebiýat fakultetiniň professory Annie Mattson bilen gürrüňdeşlik geçiripdir. Alymyň tassyklamagyna görä, Karl 1709-njy ýylda Russiýa garşy söweşde şowsuzlyga uçrandan soň, galan goşuny bilen şol döwürde Osman imperiýasyna degişli bolan Moldowadan gaçybatalga sorapdyr.
Owalky gazanan ýeňişleri sebäpli "Demirgazygyň şiri" we "Şwed meteoru" ýaly lakamlara eýe bolan Karl 1697-nji ýylda, ýagny 15 ýaşynda tagta çykypdyr.
"Guardian" gazeti: "Russiýa garşy uruş yglan etmek bilen Karl gurby çatmajak işe ýeltendi we ömrüniň galan 6 ýylyny sürgünde, ýagny Türkiýäniň owalky ýerinde geçirmäge mejbur boldy".
Ýöne sürgün durşy bilen biderek ýiten wagtdan ybarat bolmandyr. Karl ýerli tagamlary juda gowy görüpdir we watanyna dolananda ýany bilen şwed dilinde “köttbullar” diýip atlandyrylýan kotletden daşaryn häzirki döwürde Şwesiýada ýörgünli bolan we şwed dilinde “kåldolmar” diýilýän kelemden dolama naharynyň taýýarlanyş goldanmasyny alyp gidipdir.
Emma "uruş pälinden gaýtmaýan" Karl 1718-nji ýylda Daniýanyň basyp alan ýurdy bolan Norwegiýa hüjüm edýän mahaly kellesindäki gülle ýarasyndan ölüpdir.
Ol şol bir wagtyň özünde-de, Şwesiýada türkleriň kofe adatyny ýörgünleşdiren şahsyýet hasaplanýar.
Kofe adaty 18-nji asyrda çakdanaşa ýaýbaň bolany sebäpli, şa 3-nji Gustaw ony bir salym gadagan edipdir.
"Guardian" gazetiniň ýazmagyna görä, Türkiýede köftäniň dörän ýeri hasaplanýan Inegöl şäherinde ýerli aşpez Ibrahim Weýsel Dogan şeýle diýipdir: "Kotlet meselesi, biziň milli tagamlarymyzyň dünýäde käbir ugurlarda ykrar edilmegine tutaryk bolmalydyr".
Türkiýäniň iş hyzmatdaşlyklaryny ugrukdyryjy "TIKA" atly gullugynyň başlygy Serdar Çam bolsa: "Olar ýaly bolýan bolsa, Şwesiýa Ikea dükanlarynda her gün 2 million kotletiň "şwed kotleti" diýip satylmagyna ýol bermeli däldir" diýip, bu ugurda has gazaply çykyş edipdir.
Örjan atly bir şwed bolsa, bolup geçýän bu ýagdaýa gaty gynanypdyr. Ol şu wagt ýurduň turizm pudagynyň "Twitter" sosial ulgamyndaky resmi sahypasyny ýöredýär. Ol: "Meniň ähli arzuw-hyýalym nädogry maglumata esaslanan ekeni" diýip, "twit" ýazypdyr.
Ümit atly biri bolsa "Twitter" sosial ulgamyndaky şwesiýalylary umytsyz bolmazlyga çagyrypdyr:
“Elektrik energiýasyny serbiýaly oýlap tapypdyr. Ýone, hiç kim oňa dalaş etmeýär. Aň-düşünjeli adamlar her kimiň milletparaz ýa-da olara garşydaş bolman hem bir adamdan peýdaly zat öwrenip biljegine göz ýetirýärler. Belki, türkleriň hem muny başga birinden öwrenen bolmagy ahmal. Türk dilindäki kotlete berilýän "köfte" ady parsçadyr".
"Köfte" diýen sözüň parsçadygyny azerbaýjanlylar ýaly köp adam kabul etmän hem biler. Ýöne dolama atly naharyň awtorlyk şahadatnamasyny UNESCO-dan alan Azerbaýjanyň medeniýet ministrligi kotleti hem ünsden düşürmeýär.
Ministrligiň "Facebook" sosial ulgamyndaky sahypasynda Azerbaýjan kotleti barada giňişleýin makala çap edilipdir.
Şwesiýanyň kotlet barada ykrar eden resmi karary aslynda kotlet hakda başlajak jedelleriň ahyrkysy däl, gaýtam başlangyjy bolup biler.


text:
24.04.2018. Şu gün Germaniýanyň paýtagtynyň merkezinde, meşhur Muzeý adasynda ýerleşýän Täze muzeýde «Margiana —–Türkmenistanyň çäklerindäki bürünç asyrynyň şalygy» atly sergi açyldy. Sergide ýurdumyzyň muzeýlerinden getirilen gymmatlyklar daşary ýurtlarda ilkinji gezek görkezilýär. Munuň özi hormatly Prezidentimiz Gurbanguly Berdimuhamedowyň ýakyndan goldaw bermegi hem-de iki ýyl mundan ozal güýje giren “Milli taryhy-medeni mirasyň gozgalýan gymmatlyklaryny goramak, äkitmek we getirmek hakynda” Türkmenistanyň Kanunynyň kabul edilmegi netijesinde mümkin boldy.
Milli Liderimiziň belleýşi ýaly, türkmen halkynyň taryhyny öwrenmäge, aýawly saklamaga hem-de bütin dünýäde maddy däl we ruhy mirasy wagyz etmäge toplumlaýyn çemeleşme döwletimiziň ileri tutulýan wezipeleriniň biridir. Şunda milletiň bahasyna ýetip bolmajak taryhy-medeni gymmatlyklary aýawly saklanylýan, iri ylmy merkezler bolan ýurdumyzyň muzeýlerine aýratyn orun degişlidir. Halkymyzyň bäş müň ýyllyk gadymy taryhy, özboluşly däp-dessurlary, Türkmenistanyň täze taryhy eýýamda gazanan deňsiz-taýsyz üstünlikleri — bularyň ählisi baý muzeý gymmatlyklarynda öz aýdyň beýanyny tapýar.
Serginiň açylyşy hakyky baýramçylyga öwrüldi. Ýurdumyzyň sungat ussatlarynyň taýýarlan konsert maksatnamasy dabara gatnaşyjylarda ýatdan çykmajak täsir galdyrdy. Ildeşlerimiziň her bir çykyşynda serginiň mowzugyna kybap gelýän milli öwüşginler äşgär duýuldy. Konsertiň başynda belli türkmen kompozitory N.Halmämmedowyň sazyna kompozisiýa ýaýbaňlandyrylyp, dutarly tans ýerine ýetirildi. Kompozisiýanyň ahyrynda, gadymdan gelýän ajaýyp däbe görä, milli lybasly gyzlaryň dabara gatnaşyjylara duz-çörek, pişme hödürlemegi bolsa türkmenleriň myhmansöýerlik däpleriniň häzirki wagtda hem mynasyp dowam etdirilýändiginiň aýdyň beýanyna öwrüldi.


text:
11 Haziran 2015 Perşembe
Prezidentimiz “Baku — 2015” Birinji Ýewropa Oýunlarynyň Açylyş Dabarasyna Gatnaşar
Türkmenistanyň Prezidenti Gurbanguly Berdimuhamedow iş sapary bilen Baku şäherine ugraýar, döwlet Baştutanymyz Azerbaýjan Respublikasynyň Prezidenti Ylham Aliýewyň çagyrmagy boýunça hormatly myhman hökmünde “Baku — 2015” ilkinji Ýewropa oýunlarynyň açylyş dabarasyna gatnaşar.
Häzirki döwürde sport dünýä halklarynyň hoşniýetli erk-isleglerini baglanyşdyrýan özboluşly dostluk köprüsi bolmak bilen, özara bähbitli hyzmatdaşlyk üçin giň mümkinçilikleri açýar. Dürli medeniýetleriň we sebitleriň jebisleşmeginde barha uly orun eýelemek bilen, sport parahatçylygyň pugtalandyrylmagyna we ählumumy bagtly geljegiň bähbidine oňyn gatnaşyklary ýola goýmaga hyzmat edýär.
Şunuň bilen baglylykda, Türkmenistanyň ruhubelentligiň we sagdynlygyň ykrar edilen merkezi hökmünde dünýä sport giňişliginde barha öňdäki orunlary eýeleýändigini bellemek gerek. Berkarar döwletimiziň bagtyýarlyk döwründe köpçülikleýin bedenterbiýe-sagaldyş hereketini we ýokary netijeli sporty ösdürmek hormatly Prezidentimiz Gurbanguly Berdimuhamedow tarapyndan geçirilýän, milletimiziň saglygyny berkitmäge, beden taýdan kämil we sagdyn ruhly täze nesli kemala getirmäge gönükdirilen syýasatyň ileri tutulan ugry hökmünde çykyş edýär.
Aziýanyň Olimpiýa geňeşiniň Ýapyk binalarda we söweş sungaty boýunça V Aziýa oýunlaryny 2017-nji ýylda Aşgabatda geçirmek barada çözgüdi kabul etmegi Garaşsyz, Bitarap Türkmenistanyň belent halkara abraýynyň, onuň sport ulgamynda gazanýan ýokary netijeleriniň nobatdaky ykrarnamasydyr. Türkmenistanyň Orta Aziýa döwletleriniň arasynda şeýle iri sport çärelerini geçirmek hormatyna eýe bolan ilkinji ýurtdygyny bellemek buýsançlydyr.
Mälim bolşy ýaly, Aziýa we Okeaniýa ýurtlaryndan müňlerçe türgenleriň çykyş etjek bu sport ýaryşlary üçin ýörite ak mermerli türkmen paýtagtynda sebitde iň iri köpugurly sport toplumy bina edilýär. Ýakyn geljekde bina edilýän ajaýyp sport desgalary diňe bir Aziada — 2017-niň geçiriljek ýerine öwrenmek bilen çäklenmän, eýsem, eýýäm iri halkara ýaryşlarynda ýokary netijeler görkezýär türkmen türgenleri üçin ähli şertler döredilen türgenleşik meýdançasy bolup hyzmat eder.
Hormatly Prezidentimiz Gurbanguly Berdimuhamedowyň şu saparynyň çäklerinde ikitaraplaýyn duşuşyklary geçirmek göz öňünde tutulýar, olaryň barşynda möhüm ugurlar boýunça hyzmatdaşlygyň meseleleri, şol sanda sport ulgamynda gatnaşyklary giňeltmegiň mümkinçilikleri ara alnyp maslahatlaşylar.
Kaydol: Kayıt Yorumları (Atom)


text:
26-njy sentýabrda hormatly Prezidentimiz Gurbanguly Berdimuhamedow Ministrler Kabinetiniň mejlisini geçirdi. Onda Türkmenistanyň geljek ýyl üçin Döwlet býujetiniň taslamasyna hem-de käbir resminamalaryň taslamalaryna garaldy. Şeýle hem mähriban halkymyzyň abadançylygyny üpjün etmäge gönükdirilen içeri syýasatyň ileri tutulýan meseleleriniň birnäçesi ara alnyp maslahatlaşyldy.
Döwlet Baştutanymyz ilki bilen mejlise çagyrylan maliýe ministri G.Myradowa söz berdi. Ol gözegçilik edýän ministrliginiň işi hem-de 2018-nji ýyl üçin Döwlet býujetiniň taslamasynyň taýýarlanylyşy barada hasabat berdi. Habar berlişi ýaly, bu resminama hormatly Prezidentimiziň beren maslahatlary we tabşyryklary hem-de ykdysady strategiýanyň ileri tutulýan ugurlary nazara alnyp taýýarlanyldy. Esasy maliýe meýilnamasyny işläp düzmek ministrlikleriň we pudak edaralarynyň, häkimlikleriň deslapky hasaplamalary esasynda alnyp baryldy.
Milli Liderimiz hasabaty diňläp, ýurdumyzyň täze ýyl üçin Döwlet býujeti düzülende, öňküsi ýaly, durmuş ulgamyna aýratyn üns beriljekdigini belledi. Döwlet býujetiniň taslamasy taýýarlananda milli ykdysadyýetimiziň pudaklaryny ösdürmäge gönükdirilen karz serişdeleriniň möçberini artdyrmaga hem uly üns bermeli. Şunuň bilen baglylykda, hormatly Prezidentimiz Gurbanguly Berdimuhamedow kiçi önümçilikleri höweslendirmek hem-de ýola goýmak we ösdürmek boýunça çäreleri göz öňünde tutmagyň wajypdygyny belledi.
Şeýle hem döwlet Baştutanymyz ilata berilýän karz maliýe serişdeleriniň möçberlerini artdyrmagyň, bank hyzmatlarynyň hilini ýokarlandyrmagyň hem-de ýerlenýän karz serişdeleriniň göterimleriniň elýeterli bolmagyny gazanmagyň möhümdigini aýtdy. Hormatly Prezidentimiz bank goýumlaryny höweslendirmegiň we olaryň ygtybarly kepillendirilmegini üpjün etmegiň zerurdygyny belläp, Türkmenistanyň ykdysadyýetiniň bazar gatnaşyklaryna esaslanmalydygyny nygtady.


text:
Rus metbugaty Hazar deňziniň hukuk durumy baradaky şertnama hazarýaka döwletleriniň baştutanlarynyň ýakyn wagtda, Gazaystanda geçiriljek duşuşygynda gol çekikljegini habar berýär.
Russiýanyň daşary işler ministriniň orunbasary Grigoriý Karasiniň «Коммерсанту» gazetine aýtamagyna görä, “geljekki konwensiýada hazarýaka döwletleriniň hemmesiniň ähli zerurlyklary nazara alyndy we olaryň hiç biriniň milli bähbitleri kemsidilmeýär”.
Mundan öň, aprelde rus DIM-niň resmisi Igor Bratçikow bu konwensiýanyň esasy düzgünleriniň bireýýäm doly ylalaşylandygyny aýdyp, Kaspiniň hukuk durmy baradaky konwensiýa hakykatda gol çekilmegine taýýar diýipdi.


text:
Türkmen "Graphic Designer" Berdi Nazarow
Doglan yyly,yeri:
Berdi Nazarow, 1991-nji yylyñ 3-nji fewralynda Daşoguz welayatynyñ S.Türkmenbaşy etrabynda dünyä inyär.
Okan yerleri, bilimi: orta(2017)
1998-nji yylda S.Türkmenbaşy etrabynyñ 6-njy orta mekdebinde okayar.2003-nji yylda okuwyny Köneürgenç şäherindäki Türkmen-türk mekdep internadynda dowam etdiryär. Grafika, dizaynerlik höwesi onuñ hudijnikliginden döreyär.
Eden işleri:
Türkmenistanda ilkinji Line Türkmen stikerini döretdi (dowamy bar)
Işlän yerleri:
Häzirki wagtda (2017) "Söhbet" fotostudioda.
Resmi sahypasy: www.nazarovdesign.biz


text:
Ýewropa Bileleşiginiň ýokary derejeli diplomaty 9-njy maýda ABŞ-nyň BMG-däki maliýe goşandyny 640 million dollar möçberinde azaltmagyny tankyt etdi we global problemalaryň parahatçylykly çözgüdiniň hem harby meseleler ýaly möhümdigini belledi.
ABŞ-nyň sentýabr aýyna çenli býujeti geçen hepdede Kongress tarapyndan tassyklanyp, BMG-niň agentlikleri üçin niýetlenen pul 640 million dollar möçberinde az görkezildi, ABŞ-nyň harby býujeti 15 million dollar möçberinde artdyryldy.
Ýewropa Bileleşiginiň daşary syýasat boýunça ýolbaşçysy Federika Mogherini BMG-niň Howpsuzlyk Geňeşinde eden çykyşynda ÝB-niň BMG-niň agentlikleriniň ýarysyndan gowragynyň býujetini meýletin maliýeleşdirýändigini, sebäbi Bütindünýä saglyk guramasyny, Bütindünýä azyk programmasyny we UNISEF çagalar fonduny parahatçylyk üçin zerur diýip hasap edýändigini aýtdy.
ABŞ-nyň BMG-däki ilçisi Nikki Haleý 9-njy maýda BMG-de eden çykyşynda býujetiň azaldylmagyny agzamady, emma Siriýa, Demirgazyk Koreýa we Eýrana garşy has berk we jezalandyryjy hereketlere ündedi.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
HAÝSY UZYNLYK KADA?
Erkek adamlaryň hemmesi diýmesem hem, aglaba bölegi ujydynyň uzynlygyna üns berýärler we ony köpeltmegiň isleginde bolýarlar. Gynansakda, ujydy düzýän gowak görnüşli bedenjikler gaty bolan belokly örtükden ybaratdyrlar: olary myşsalar ýaly "ösdürip" hem bolmaýar, dürli agramlyklary asyp süýndirip hem bolmaýar. Islegi uly bolan erkek adamlar üçin eke-täk mümkinçilik höküminde hirurgiki usuly maslahat berip bolýar, ýöne hirurgyň öňünde ýatmakdan köpler gorkýarlar.
Erkek adama öz ujydynyň uzynlygyna baha berip, bolup biljek bozulmalary kesgitlemek üçin urolog-lukmanlary tarapyndan düzülen synag testini siziň dykgatyňyza ýetiresim gelýär.
Gadymy bilermenleriň pikiriçe, ujyt oňa howanyň düşmesi arkaly gönelýär ekeni. Häzir bolsa ujydyň gönelmeginiň esasy sebäbiniň jynsy oýanmada arterial ganyň ujyda gelmesiniň ýokarlanyp, wena ganynyň bolsa gitmeginiň kynlaşmagyndadygyny hemmämiz bilýändiris.
Indi bolsa, ujydyň uzynlygynyň onuň gönelen wagtynda ölçelmelidigini ýatda saklap, netijeler bilen deňeşdiriň.
1-2 sm. – gönelen wagtynda şeýle uzynlykly ujyt çagalarda duş gelýär. Uly erkek adamda şeýle uzynlykly ujydyň bolmagy agyr dogabitdi kemçiligiň bardygyndan habar berip, urolog-androlog lukmanlaryň maslahatyny talap edýändir. Bu diňe bir psihiki, kosmetiki we peşew çykaryş bilen bagly bozulmalaryň çözbaşy bolman, eýsem önelgesizligiň sebäbi hem bolup biler.
3-7 sm. – eger gönelen wagty ujydyňyz şeýle uzynlyga eýe bolsa, ol kiçi ujyt hasaplanýar. Bu bozulma hirurgiki bejergi bilen düzedilip bolýandyr we oňaýly kosmetiki netije alynýandyr.
8-10 sm. – ortaça görkezijiden pes bolan uzynlykdyr. Ol artykmaç beden agramlylygy, nesil yzarlaýjylyk häsiýetleri we beden aýratynlyklary bilen bagly bolup biler. Kesel bilen bagly sebäbini anyklamak üçin urologa ýüz tutuň. Eger bozulma anyklanylmasa, ondan peýdalanmagy öwreniň we göwniçökgünlilige ýol bermek üçin sebäbiň ýokdugyny biliň. Şahsyýet höküminde kämilleşiň we jynsy gatnaşyklarda ol santimetrleriň ýeke-täk çykalga bolup bilmeýändigini ýatda saklaň.
11-16 sm. – siz orta görkezijili uzynlykdaky ujydyň eýesi bolup, biynjalyk bolara sebäp ýokdur. Eger bu babatda siz biynjalyk bolýan bolsaňyz, onda mümkin siziň öz mümkinçilikleriňize göwnüňiz ýetýän däldir ýa-da siz ýaş bolup, has uly adam bilen maslahatlaşmaga çekinýänsiňiz, bolmasa hem siz pornografiki filmlere has köp üns berýän bolmagyňyz mümkindir. Bar bolan mümkinçilikden peýdalanmagy öwreniň, şeýle hem öz ünsüňizi okuwyňyza, işiňize, gyzyklanmalaryňyza gönükdiriň.
17-20 sm. – siz buýsanyp bilersiňiz, bu orta görkezijiden uly uzynlykdyr.
21-26 sm. – siz uly ujydyň eýesi. Takyklyk üçin ýene bir gezek ölçäp görüň. Bu siz üçin uly buýsanç bolsa hem, jynsy gatnaşyklarda siziň ýanýoldaşyňyzda oňaýsyzlyk döredip biler. Onda jyns agzalarynyň şikeslenmesi bolmaz ýaly ägä boluň. Ondan başga-da, prezerwatiw saýlamak hem kynçylyk döredip biler.
27 sm. we ýokary – ýene bir gezek ölçäp görüň. Şeýle uzynlyk bolup bilmeýär. Bolaýan ýagdaýynda hem, ol önelgelilik ulgamynda çynlakaý bozulmalaryň bardygyndan habar berip biler.
Hormat bilen, saýtyň lukmany.
- 1392 gezek okalan


text:
18 Mayıs 2016 Çarşamba
Köpçülikleýin Habar Beriş Serişdeleri Gatnaşyklaryň, Parahatçylygyň we Döredijilgiň Guralydyr
Türkmen wekiliýeti 11-14-nji maýda Minsk şäherinde geçirilen “Geljegiň bähbidine hyzmatdaşlyk” atly XI Belarus halkara media forumyna gatnaşdy. Ýewraziýa giňişliginde goşulyşmak işinde köpçülikleýin habar beriş serişdeleriniň eýeleýän orny hem-de täze wehimlere we howplara garşy netijeli durmak, halkara howpsuzlygyny hem-de adalatly dünýä tertibini üpjün etmek, halklaryň durmuş derejesini ýokarlandyrmak maksady bilen bir bitewi habar beriş meýdanyny döretmek duşuşygyň esasy meselesi boldy. Bu maslahata dünýäniň 20-den gowrak ýurdundan žurnalistleriň we bilermenleriň 300-e golaýy gatnaşdy.
Ýurdumyzyň wekilleriniň esasy wezipesi bu ulgamda dünýä tejribesini öwrenmek, halkara habar beriş syýasatynyň esasy ugurlary, täze media tehnologiýalary bilen tanyşmak boldy, çünki milli habar beriş serişdeleriniň döwür bilen deň derejede gadam basmagy hormatly Prezidentimiz Gurbanguly Berdimuhamedow tarapyndan döwlet gurluşynyň we durmuş ösüşiniň möhüm ugurlarynyň biri hökmünde kesgitlenildi.
Biziň ýurdumyzyň yzygiderli ýokarlanýan daşary syýasy işjeňligi, dünýäniň ähli ýurtlary bilen netijeli hyzmatdaşlygy ösdürmegi žurnalistika ulgamynda hem öz beýanyny tapýar. Milli Liderimiz köpçülikleýin habar beriş serişdeleriniň işine täzeçe çemeleşmegiň zerurdygyny, döredijilik gözleginiň we özboluşly çözgütleriň möhümdigini, Türkmenistanda alnyp barylýan içeri we daşary syýasat, ýurduň gazanan üstünlikleri hakynda habarlary daşary ýurtly okyjylara ýetirmekde, şol sanda internet arkaly ýetirmekde döwrebap tehnologiýalary giňden peýdalanmagyň zerurdygyny aýratyn belleýär.
Belarus halkara media forumy her ýyl geçirilip, GDA gatnaşýan döwletleriň ynsanperwer hyzmatdaşlygynyň halkara gaznasynyň we GDA-nyň Ýerine ýetiriji komitetiniň goldamagynda guralýar. Dünýä garaýyşlaryň, ruhy däpleriň we gymmatlyklaryň umumylygyna esaslanan bitewi habar beriş we ynsanperwer giňişligi döretmekde özygtyýarly döwletleriň gatnaşyklary onuň möhüm ugurlarynyň biridir.
Dünýäniň dürli ýurtlaryndan maslahata baran wekiller häzirki döwrüň globallaşmak şertlerinde biz milli barabarlygymyzy we medeni-taryhy özboluşlygymyzy saklamaga borçludyrys diýen pikiri biragyzdan goldadylar. Her bir ýurduň bähbidine habar beriş serişdeleriniň ilerletmäge ýardam edýän integratiw gurallarynyň peýdalanylmagyna aýratyn üns berildi.
Media bileleşigiň strategik wezipeleriniň biriniň häzir ýakynlaşmagyň we özara düşünişmegiň bähbidine medeni we ruhy gatnaşyklar bolup durýandygy barada gürrüň edildi. Täze tehnologiýalar bolsa internedi onuň ähli multimedia abzallaryny peýdalanmak bilen däbe öwrülen gymmatlyklarymyzy olaryň köp dürlüliginde giňden görkezmäge mümkinçilik berýär.
Görnükli syýasatşynaslaryň we tanymal žurnalistleriň belleýşi ýaly, möhüm jogapkärçiligi bolmadyk söz azatlygy žurnalistika bolan ynamyň pese gaçmagyna getirýär. Hünär işiniň ahlak, etiki ugry maslahatyň barşynda aýratyn ara alnyp maslahatlaşyldy. Esasy zatlara – adam durmuşyna, adalatly dünýä gurluşyna hem-de ýurtlaryň we halklaryň hoşniýetli goňşuçylygyna aýawly garamagyň möhümdigi barada aýdyldy. Žurnalistika böwetleri döretmeli däldir, eýsem, ýakynlaşmak üçin köprüleri we ýollary gurmalydyr diýlip, žurnalistlere esasy çagyryş bilen ýüzlenildi.
Habar adamlara oňyn täsir etmelidir diýip, GDA-nyň Ýerine ýetiriji komitetiniň sekretary Sergeý Lebedew “Geljegiň bähbidine hyzmatdaşlyk” atly XI Belarus halkara media forumynyň umumy mejlisiniň açylyş dabarasynda belledi. Ol ýiti meseleleriň habar beriş serişdelerinde beýan edilmeginiň dawalaryň parahatçylykly çözülmegine ýardam etjekdigine ynam bildirdi.
Şeýle ýörelge sebit we dünýä möçberli ýagdaýlaryň durnuklaşmagyna oňyn täsir edýän ýagdaý hökmünde özüni görkezýän Türkmenistanyň Bitaraplyk ýörelgelerine-de laýyk gelýär. Biz döwletimiziň bitaraplyk hukuk derejesini Merkezi Aziýada parahatçylygy, hoşniýetli goňşuçylygy, özara bähbitli hyzmatdaşlygy hem-de durnukly ösüşi üpjün etmegiň bähbidine gönükdirmäge özümiziň taýýardygymyz barada hemişe açyk beýan edýäris diýip, hormatly Prezidentimiz Gurbanguly Berdimuhamedow nygtaýar hem-de häzir dünýädäki emele gelýän täze ýagdaýlar, Ýer ýüzüniň dürli sebitlerinde dartgynlygyň artmagy bilen baglylykda, ýokary ynsanperwer maksatlaryň, BMG-niň Tertipnamasynyň ýörelgeleriniň halkara düzgün-tertibiniň hukuk we ahlak daýanjy bolup galmalydygyna pugta ynamyny beýan edýär.
Halkara forumynda “Döwrebap media: täze tehnlogiýalar, täze mümkinçilikler” mowzugy boýunça mesele gyzyklanma bilen ara alnyp maslahatlaşyldy, şonda internede täze jemgyýetçilik-media ulgamyny döretmegiň şerti hökmünde garaldy. Durmuş jogapkärçiligi bilen baglylykda, milli ulgamda tor giňişligini hukuk taýdan kadalaşdyrmagyň möhüm meseleleri, dürli häsiýetli, ýokary hilli we dessin habarlary aragatnaşygyň ähli serişdeleri arkaly ýaýratmagyň usullary, elektron habar beriş serişdeleriniň hünär we pikir mazmunly derejesini ýokarlandyrmak bilen bagly meseleler ara alnyp maslahatlaşyldy.
Esasy zat okyja gyzykly bolmakdyr, ýöne şunda žurnalistiň sözüniň ussatlygyny, ýazgylary we many-mazmuny bermegiň medeniýetini saklap, olaryň islegini terbiýelemelidir diýip, habar beriş ulgamynyň öňdebaryjy bilermenleri bellediler hem-de köpçülikleýin habar beriş serişdeleriniň wezipesiniň döredijilikli pikirleriň, garaýyşlaryň jemgyýetçilik ösüşiniň işjeň ýagdaýy bolup biljek giňişligi döretmekden ybaratdygyny nygtadylar.
Bäsleşikli däl-de, ýakynlaşma ýagdaýyny döretmekde döwletara maglumat alyş-çalyşlaryna uly orun berilýär. Şeýle usullaryň biri, mysal üçin, habarlar agentlikleriniň Internet-serişdelerinde beýleki ýurtlaryň hyzmatdaş-agentliklerinden täzelikleriň awtomatik ýagdaýda ýerleşdirilmegidir. Şeýle taslama Türkmenistan üçin hem gyzyklanma döredýär, çünki, maglumat ulgamynda özara hereket etmek meselesi milli Liderimiz Gurbanguly Berdimuhamedowyň ýokary derejedäki gepleşikleriň, hökümetleriň we halkara guramalaryň ýolbaşçylary, dünýäniň döwlet we işewür toparlarynyň wekilleri bilen duşuşyklarynyň barşynda ara alyp maslahatlaşmaga çykarýan esasy meseleleriniň biri bolup durýar.
Döwlet Baştutanymyz ýurdumyzyň köpçülikleýin habar beriş serişdeleriniň öňünde halkara hyzmatdaşlygyny giňeltmek, ýurdumyzyň häzirki güni, onuň gazananlary we üstünlikleri barada halkara jemgyýetçiliginiň habarlylygynyň derejesini ýokarlandyrmak üçin göni gatnaşyklary ýola goýmak boýunça wezipeleri goýýar.
Şu maksatlar bilen, köpçülikleýin habar beriş serişdeleriniň ulgamynda ýakynlaşmagyň çäklerinde—halkara ýokary hünär derejeli birleşmeleriň görnüşinde bolşy ýaly, ikitaraplaýyn tertipde hem, hususan-da, döwletleriň öňdebaryjy habarlar agentlikleriniň arasynda hyzmatdaşlygy ösdürmek meseleleri boýunça yzygiderli işler alnyp barylýar. Diňe soňky ýyllarda Türkmenistanyň Döwlet habarlar agentligi /TDH/ tarapyndan “Associated Press of Pakistan” korporasiýasy bilen /2011 ý./, Özbegistanyň milli habarlar agentligi bilen /2013 ý./ hyzmatdaşlyk etmek hakynda Ylalaşyga, Azerbaýjanyň Döwlet habarlar agentligi /AzerTAj/ we Azerbaýjanyň Trend halkara habarlar agentligi bilen /2015 ý./ maglumat alyşmak hakynda Ylalaşyga gol çekildi. Mundan başga-da, geçen ýyl Türkmenistanyň Telewideniýe, radiogepleşikler we kinematografiýa baradaky döwlet komiteti Aziýa-Ýuwaş ummany teleradiogepleşikler birleşiginiň habarlar gullugynyň agzalygyna girdi.
Häzir birnäçe döwletler bilen köpçülikleýin habar beriş serişdeleriniň ugry boýunça maglumatlary alyşmak we hyzmatdaşlyk etmek hakynda ýene-de ençeme ylalaşyklar taýýarlanylýar. Hyzmatdaşlygyň işjeňleşdirilmegi ýurdumyzyň köpçülikleýin habar beriş serişdeleriniň işinde hem-de ýurdumyzda habarlar ulgamynyň ösdürilmegi üçin şertleri döretmekde täze çemeleşmeleri talap edýär.
Hususan-da, häzirki zaman ýagdaýlar bilen baglylykda, TDH-a dünýäniň maglumatlar giňişliginde öz işlerini işjeňleşdirip, internet sahypalarynda “jemgyýetçilik-syýasy žurnal” we “ykjam gazet” görnüşleri boýunça maglumatlary dürli usulda bermegiň hasabyna şol sahypalaryň sanyny artdyrmak garaşýar. Şeýle çemeleşme TDH-nyň internet sahypalaryny daşary ýurtly peýdalanyjylaryň sanynyň artmagyna ýardam eder. Olar seljeriş häsiýetli sahypada bolşy ýaly, “dessin görnüşde” hem özleri üçin gerek maglumatlary tapyp bilerler.
... Mediýa forumyň esasy mejlislerinden başga-da, türkmen wekiliýetiniň agzalary “Belarusda KHBS” diýen ýöriteleşdirilen XX halkara sergisiniň çärelerine hem-de dürli ýurtlaryň ýokary hünär derejeli hünärmenleriň ussatlyk sapaklaryny geçmegindäki žurnalistikanyň Tomusky mekdebine gatnaşdylar.
Belarus Döwlet uniwersitetiniň žurnalistika institutyndaky Tomusky mekdep Arkalaşygyň ýurtlarynyň habarlar agentlikleriniň ýolbaşçylarynyň geljekki kärdeşleri, talyplar bilen duşuşmagyndan açyldy. Olaryň arasynda Türkmenistandan bolan ýaş wekiller hem bar. Bu ýerde hem tehnologiýalaryň habarlar ulgamyndaky işlere täsir edişiniň meseleleri ara alyp maslahatlaşyldy. Şol tehnologiýalar häzir täze talaplary we çemeleşmeleri bildirýän bolsa-da, žurnalistleriň ýerini tutup bilmeýär.
Esasylar bolup durýan döwlet habarlar agentlikleriniň aýratyn orny hem bellenip geçildi. Olar diňe bir ýurduň içindäki ilat üçin däl-de, eýsem, daşary ýutly raýatlar üçin hem täzelikleriň abraýly çeşmeleridir. Döwlet işlerini ýaýlyma bermek üçin meýdança bolmak bilen, olar ähli göterijilerde umumy kontentiň 70 göterime çenlisini emele getirýär. XXI asyrda habarlar agentlikleri üçin täze mümkinçilikler bolşy ýaly, täze wezipeler hem açylýar. Olar metbugatyň, radionyň we telewideniýäniň, internediň serişdelerini has doly peýdalanmakdan ybaratdyr.
Şeýle hem “içerki” we “daşarky” žurnalistika, olaryň habarlary ýaýratmak we bermek usullaryndaky, materiallaryň görnüşleriniň we ileri tutulmagynyň gatnaşygy we tapawudy ýaly meselelere hem garaldy. Şunda “içerki” habarlar Internede çykyp hem-de elektron metbugatyň ýagdaýlaryna uýgunlaşyp, “daşky” habarlar bolmaga ymtylmalydyr.
“Geljegiň bähbidine hyzmatdaşlyk” atly XI Belarus halkara mediýa forumynyň işiniň netijeleri boýunça kararnama kabul edildi. Onda, hususan-da, maglumat-aragatnaşyk ulgamlarynyň, durmuş torlarynyň okgunly ösýän şertlerinde köpçülikleýin habar beriş serişdeleriniň öz üstüne aýratyn jogapkärçiligi almalydygy, birleşmegiň we döredijiligiň, özara düşünişmegiň ye hyzmatdaşlygyň, ýurtlaryň we halklaryň arasynda özara hormat goýmagyň we dostlugyň pugtalandyrylmagynyň ýagdaýyna öwrülmelidigi bellenildi.
Kaydol: Kayıt Yorumları (Atom)


text:
Skaýranning boýunça Türkmenistanyň Kubogy ugrundaky ýaryşlaryň jemleri jemlenildi
Aşgabatda ýurdumyzyň Kubogy ugrunda skaýranning boýunça ýaryşlar tamamlandy. Köpetdagyň etegindäki Saglyk ýolunyň ugry boýunça ýaryşlaryň jemleýji tapgyry geçirildi, ol Sport baradaky döwlet komitetiniň howandarlygynda “Agama” alpinistrler kluby tarapyndan “belentlikde bäsleşikler” ugry boýunça Saglyk ýolunda Halkara Bitaraplyk gününe we Halkara daglar gününe bagyşlanyp ylgamak boýunça guraldy. Erkekleriň arasynda Ýazgeldi Ödenyýazow we zenanlaryň arasynda Nažiýa Kostowa Kuboga mynasyp boldular.
Bäsleşikler Çandybil şaýolundan “Türkmenistan” Teleradiogepleşikler merkezine çenli Saglyk ýoly boýunça geçirildi. Türgenler jemi beýikligi 1320 metre golaý bolan 18 kilometrden gowrak aralygy geçdiler.
Skaýranerler ir bilen bäsleşige girişip, paýtagtymyzyň tanap ýolunyň başlanýan ýerindäki ilkinji gözegçilik nokadyna tarap ugradylar. Ýaryşlaryň öňüni çeken Ýazgeldi Ödenyýazow we onuň yzyndan gelýän, umumy hasapda üçünji orny eýelän Arslan Annamämmedow beýlekilerden has tapawutlanyp, pellehana ilkinji bolup geldiler.
Ikinji gözegçilik nokadyna çenli aralyk köpsanly belende galyşlary we aşak düşülmegini özünde jemleýär, bu aralykda Ýazgeldi iki minut tapawutlylykda has öňe saýlandy.
Bäsleşigiň jemleýji tapgyry has çylşyrymly boldy. Ol bäş ýüz metre çenli dürli belentlikleri öz içine alýan päsgelçilikli ýodajyklar bolup, ony geçmek ýeňil bolmadyk synag boldy.
Ý.Ödenyýazow bu ýerde hem artykmaçylygyny görkezip, 1 sagat 55 minut 17 sekunt jemleýji netije bilen, bu aralyk üçin bir minutdan gowrak netijede öz şahsy rekordyny täzeledi. Arslan Annamämmedow ýeňijiden 10 minutdan gowrak yza galdy, Maksim Ýunýew öz iň ýakyn garşydaşyndan bary-ýogy 22 sekunt öňe saýlanyp üçünji bolup pellehana geldi.
Dört tapgyryň jemleri boýunça toplanylan ballar Kubok ugrunda bäsleşikleriň jemleýji netijesini emele getirdi. Üç möwsümde ylgawlaryň ähli tapgyrlarynda ilkinji gezek Ýazgeldi Ödenyýazow ýeňiji boldy. Beýleki orunlar ugrunda çylşyrymly bäsleşikler ýaýbaňlandy. Jemleýji tapgyrda eýelän ikinji orny Arslan Annamämmedowa umumy hasapda ikinji orny eýelemäge mümkinçilik berdi, şunda ol bary-ýogy dört ball tapawut bilen ýeňiş gazandy. Bu Kuboga ozal iki gezek eýe bolan Alekper Ahmedow üçünji orny eýeledi.
Zenanlaryň arasynda Wladilena Omelçenko 3 sagat 17 minut 22 sekunt netije bilen umumy hasapda bürünç medala eýe boldy. Şunuň ýaly ýaryşlara ilkinji gezek gatnaşan Nartäç Mämmedowa ýeňijiden 14 minut yza galyp, ikinji orny eýeledi. Nažiýa Kostowa 3 sagat 34 minut 52 sekunt görkeziji bilen üçünji orny eýeledi. Emma tutuş ýylyň dowamynda durnukly netijeler görkezmegi oňa ballaryň jemi boýunça zenanlaryň arasynda skaýrainning boýunça Türkmenistanyň Kubogyny eýelemäge mümkinçilik berdi. Jemi hasap boýunça ikinji orny eýelän Gözel Ataýewa bellenilen ýoldan çykyp, öňdeligi saklap bilmedi.
Skaýranning boýunça Türkmenistanyň Kubogy ugrundaky bäsleşikler köp tapgyrly ýaryşlardan ybaratdyr. Şu ýyl bu ýaryşlaryň hasabynda dört tapgyryň netijeleri göz öňünde tutuldy. Möwsümi Duşakekikdag belentliginde (2482 metr) mart aýynda “belentlikdäki ýaryşlar” tapgyry açdy. Soňra maý aýynda Arlan dagynda (1881 metr) Uly Balkanda “dikligine kilometrler” ugry boýunça, sentýabr aýynda Harlasang (1643 metr) dagynda geçirildi.


text:
Ýakynda Bakuda geçirilen Goşulyşmazlyk Hereketiniň ministrleriň derejesindäki maslahatyna gatnaşyjylar ulag we energetika ugurlarynda iri infrastruktura taslamalarynyň durmuşa geçirilmegi babatda Türkmenistanyň başlangyçlaryny goldadylar. Bu barada Türkmenistanyň daşary syýasat edarasynyň saýtynda aýdylýar.
Ministrleriň maslahatyna Goşulyşmazlyk hereketiniň agzasy bolup durýan, şeýle hem bu guramada synçy statusy bolan 120 döwletiň we halkara guramalaryň ençemesiniň wekilleri, ýörite myhman hökmünde çagyrylan ýurtlaryň...
Tebigy gazdan benzin öndürmek boýunça Owgadandepede gurulýan iri gazhimiýa toplumynda kömekçi enjamlarda sazlaýyş işleri başlandy. Häzirki wagtda suw arassalaýjy ulgamlaryň, barlag-ölçeg enjamlary üçin dykyzlanan howany işläp taýýarlaýan enjamlarda synag işleri geçirilýär.
GHT-nyň gurluşygy «Türkmengaz» DK-nyň hem-de «Kawasaki Heavy Industries, Ltd.» (Ýaponiýa) we «Rönesans Endüstri Tesisleri Inşaat Sanaýi ve Tiçaret Anonim Şirketi» (Türkiýe) kompaniýalarynyň Konsorsiumynyň gol çeken...
2018-nji ýylyň fewral aýynyň ahyrynda Türkmenistan – Owganystan – Pakistan – Hindistan gaz geçirijisiniň türkmen böleginiň gurluşygynyň başlanmagy sebit hyzmatdaşlygyny, şol sanda pakistan-owgan gatnaşyklaryny berkitmeklige oňyn şertleri döredýär. Netijede, ýakynda Owganystanyň we Pakistanyň Liderleri TOPH we CASA-1000 sebit energetiki taslamalarynyň tiz wagtda durmuşa geçirmäge gyzyklanmalaryny beýan etdiler. Bu we başga-da birnäçe meseleler boýunça ylalaşyk Pakistanyň...


text:
Berkarar döwletiň bagtyýarlyk döwründe ýurdumyzda Visa, MasterCard halkara töleg ulgamlarynyň kartlary arkaly içerki hem-de halkara tölegleri geçirmäge, bank hasaplarynyň üsti bilen daşary ýurt puluny satyn almaga giň şertler döredildi.
Ýurdumyzda nagt däl hasaplaşyklaryň gerimini giňeltmek, bu ugurda öňdebaryjy halkara tejribesini ornaşdyrmak, «Jenaýatçylykly ýol bilen alnan girdejileriň kanunlaşdyrylmagyna we terrorçylygyň maliýeleşdirilmegine garşy hereket etmek hakynda» Türkmenistanyň Kanunynyýerine ýetirmek maksatlary bilen, 2016-njy ýylyň 12-nji ýanwaryndan başlap ýurdumyzyň çäginde daşary ýurt pullaryny satyn almagy-satmagy amala aşyrýan ygtyýarly karz edaralarynda ýa-da olaryň alyş-çalyş nokatlarynda fiziki şahslara daşary ýurt puluny satmak düzgünlerine birnäçe üýtgetmeler girizilýär.
Şahsy taraplara satylýan daşary ýurt pulunyň aňryçäk möçberini häzirki wagtda ulanylýan her aýda 1000 (bir müň) amerikan dollaryna (ýa-da şoňa barabar möçberde beýleki daşary ýurt pullarynda) deň bolan derejesinde saklamak bilen, şahsy tarapyň satyn alýan daşary ýurt puluny onuň halkara (Visa, MasterCard) plastik kart hasabyna geçirip bermek, şahsy tarapyň daşary ýurt puluny satyn almak üçin töleýän manat serişdelerini diňe onuň manatdaky bank hasabynyň üsti bilen kabul etmek, nagt görnüşde tölemek islese, pul serişdeleriniň gelip çykyşyny tassyklaýan resminamalary talap etmek, bir maşgalanyň agzalarynyň öz aralarynda pul serişdelerini, şol sanda daşary ýurt pulundaky serişdelerini bank hasaplary arkaly erkin geçirip bilmek ýaly şertler döredildi. Şeýle-de şahsy taraplaryň internetiň üsti bilen halkara plastik kartlaryndan töleg geçirip, daşary ýurtlaryň howa ulaglary kompaniýalaryndan uçar peteklerini satyn almak üçin töleglerini şol hasaplardaky daşary ýurt pulunyň çäklerinde bökdençsiz geçirip bermek boýunça mümkinçilik döredildi.
Ýokarda bellenilenler ýurdumyzda nagt däl hasaplaşyklary ösdürmäge, milli töleg ulgamyny kämilleşdirmäge we onuň halkara töleg ulgamyna utgaşmaga mümkinçilikler açýar.
Türkmenistanyň Merkezi Banky (www.cbt.tm)


text:
“Läle plastik” – meýilnamany artygy bilen ýerine ýetirýär
Hususy habarçymyz “Läle plastik” hususy kärhanasynyň baş tehnology Döwletmämmet Täjow bilen söhbetdeş bolanda ol şu aşakdakylary gürrüň berdi.
Soňky ýyllarda Türkmenistanda bazar ykdysadyýetine geçilýän döwründe telekeçilik iň bir girdejili pudaklaryň birine öwrüldi. Telekeçiligi ösdürmäge döwlet tarapyndan dürli goldawlar edilmegi we halkyň...
Talyplar.com Web App for Android
Ykjam Talyplar webapp.Saýta çalt girip bolýar,saýtdaky bar maglumat prilozheniýa ýüklenýär we bir gezek ýüklenen zat ikinji gezek ýüklenmeýär.Tygşytly,ykjam,çalt.
____^^^____
Talyplar.apk
---
agramy: 427,68 kb
-----
android: 2.0+
______
Ýüklemek üçin:
___________
http://sma...
Türkmenbaşy Halkara deňiz porty - halkara logistikanyň altyn halkasy
Türkmenbaşy Halkara deňiz portunyň gurluşygy Türkmenistanyň döwletimiziň geoykdysady taýdan amatly ýerde ýerleşýändigi nazarda tutup, «Türkmenbaşynyň Halkara deňiz portuny we Türkmen deňiz söwda flotuny 2020-nji ýyla çenli ösdürmegiň Baş meýilnamasyna» laýyklykda amala aşyryldy. Bu halkara portuň gurluşygyna Hormatly Prezidentimiziň 2014-nji ýylyň...


text:
Türkiýäniň Diýanat gaznasy 64 ýurtda kömege mätäç adamlara azyk kömegini berdi
Türkiýäniň Diýanat gaznasy 64 ýurtda we 278 sebitde kömege mätäç adamlara Remezan aýynda azyk kömegini berdi
Türkiýeli haýyr sahabaty söýüjileriň beren kömekleri Türkiýäniň Diýanat gaznasy tarapyndan dünýäniň çar tarapyna ugradylýar.
Şol çäkde häzire çenli jemi 49 müň maşgala azyk kömek berildi.
Azyk kömeginiň esasy bölegi 2013-nji ýylda Haiýan harsaňy sebäpli uly ýitgi çeken Filippinleriň Ormak şäherindäki halka paýlandy.
Ormak we Takloban şäherlerinde 2 müň 500 maşgala azyk kömegi paýlandy.


text:
Yokary okuw jaýlary RU
Russiýanyň ähli ýokary okuw jaýlaryna çagyrýarys Habarlasmak uçin +993166971Görmek Beýleki hyzmatlar goşulan wagty 5 gün öň Gören adam sany 218x
Russiýa Okuwa...
Gyssagly Russiyanyň Iwanowa ş. Oba Hojalyk Akademiýasyna 10 sany adam gerek (STIPENDIYALY-Býudžet) Habarlaşmak uçin: +99361166971Görmek Beýleki hyzmatlar goşulan wagty 5 gün öň Gören adam sany 270x
BÜRGÜT design studio
DÖREDIJILIK, SUNGAT, TÄZE PIKIRLER we ÖSÜŞ ýoly biz bilen! Reklama hyzmaty Tipografiýa, Poligrafiýa 3D eskiz proýektler Interýer, Eksterýer Wideo şekiller (animasiýa) DESIGN studio siziň hyzmatyňyzda!Görmek Beýleki hyzmatlar goşulan wagty 1 hepde öň Gören adam sany 125x
Depilyasiyae
Amatly bahadan depilyasiya islerini edyan .Görmek Beýleki hyzmatlar goşulan wagty 2 hepde öň Gören adam sany 180x
Depilyasiya
Amatly bahadanGörmek Beýleki hyzmatlar goşulan wagty 2 hepde öň Gören adam sany 25x
Haly romans
haly satyan taze 1 ay ullandym pul gerek shon ucin satyan. 250×550Görmek Beýleki hyzmatlar goşulan wagty 3 hepde öň Gören adam sany 206x
tigir prokat
6sagadyna 20manat 4sagadyna 15 manatGörmek Beýleki hyzmatlar goşulan wagty 3 hepde öň Gören adam sany 187x
iphone 6 64 gold satlyk
tele soz yok hemme zady radnoy liboy ussana gorkezay arassaja baha boljak yeri 15,000 mln tel 864166326Görmek Beýleki hyzmatlar goşulan wagty 3 hepde öň Gören adam sany 68x
Türkiye'de okuw
Atestat arkaly okamak isleyanler habarlasynGörmek Beýleki hyzmatlar goşulan wagty 1 aý öň Gören adam sany 249x
Täze önüm BUBBLE WAFFLI
Самая вкусная мороженое BUBBLE WAFFLI ADRES: Турменабат Улице С.Ниязов Бахар микрорайон остановка КЕНЕК ТЕЛЕФОН НОМЕР: +99362740627Görmek Beýleki hyzmatlar goşulan wagty 1 aý öň Gören adam sany 183x
Matematika mugallym
Yokary okuw jaýyna tayyarlanmak isleyanler İmo:+99364038313Görmek Beýleki hyzmatlar goşulan wagty 1 aý öň Gören adam sany 198x
велосипед ОЛИМПИА не дорого
Создан для условий бездорожья. Усиленная рама. Противоударные колесные обода ( не бывает восьмерка на колесе), толстые покрышки с крупным протектором, дисковые тормоза обоих колес, передние и задние амортизаторы, 21 скорость, эргономичный и дерзкий д...Görmek Beýleki hyzmatlar goşulan wagty 1 aý öň Gören adam sany 197x
voditel
a.b.s kategoriyaGörmek Beýleki hyzmatlar goşulan wagty 2 aý öň Gören adam sany 140x
Telewizor LG
Tel 862611121 Hic hili ullanylmadyk.Dine karopkasy yok. Ploski dal. Yone telewizoryn yzam gaty uly dalGörmek Beýleki hyzmatlar goşulan wagty 2 aý öň Gören adam sany 226x
MANA a3 YA DA AYFON 5s YADA j5 GEREK
bahasy 1200 manat taze puldan kone pul 6000Görmek Beýleki hyzmatlar goşulan wagty 2 aý öň Gören adam sany 326x
telewizzir goyulyan pastafka
gara aynadan 2etac tazerak kan ullonulmadykGörmek Beýleki hyzmatlar goşulan wagty 2 aý öň Gören adam sany 219x
Satlyk baza
Ragusa 10-lvl paçti full.urowen 130. Klanam ba 3lvl.opsy bahasy 500 manat.Görmek Beýleki hyzmatlar goşulan wagty 2 aý öň Gören adam sany 228x
MANA TELEFON GEREK IPHONE 5s ya da samsung s5 GEREK BAHASY 1200 MANATDAN GYMAT B...
MANA TELEFON GEREK IPHONE 5s ya da samsung s5 GEREK BAHASY 1200 manatdan gymat bolmasynGörmek Beýleki hyzmatlar goşulan wagty 2 aý öň Gören adam sany 224x
Fizika matematika kitap
Yokary okuwa giryanlere gollanma Fizikadan ,matematikadan jogaplary 150(750) manatGörmek Beýleki hyzmatlar goşulan wagty 3 aý öň Gören adam sany 105x
WMZ
Öz WMZ hasabymy doldurmakGörmek Beýleki hyzmatlar goşulan wagty 3 aý öň Gören adam sany 109x


text:
2017-nji ýylyň oktýabr aýynda geçirilen Ýaşulylar Maslahatynda halkymyzyň goşa buýsanjy bolan Baş kanunymyzyň we ýaşyl baýdagymyzyň şanly baýramçylygy baglanyşdyrylyp, her ýylyň 18-nji maýyny Türkmenistanyň Konstitusiýasynyň we Türkmenistanyň Döwlet baýdagynyň güni diýip yglan edildi. Bu ajaýyp baýramçylyklaryň bir günde bellenilmeginiň çuňňur we taryhy manysy bardyr. Türkmen halkymyzyň agzybirliginiň, asudalygynyň, jebisliginiň, döwletimiziň berkararlygynyň we bagtyýarlygynyň ähli alamatlary bu mukaddeslikleriň ikisinde hem ýerleşdirilendir.
Ýurt Garaşsyzlygymyzy alanyndan soň 1992-nji ýylyň 18-nji maýynda Türkmenistanyň Konstitusiýasynyň kabul edilen güni taryhymyza altyn harplar bilen ýazyldy. Garaşsyzlyk hem-de bu taryhy sene türkmen halkymyzyň bir bitewi, kuwwatly we gülläp ösýän döwleti gurmak baradaky umyt-arzuwlaryny hasyl etdi. Ynsanperwerlige, ruhubelentlige badalga berýän, ajaýyp geljege berk ynam döretýän Konstitusiýamyz Türkmenistan döwletiniň we hukuk ulgamynyň, hukuk tertibiniň esasydyr.
Türkmen halkynyň milli aýratynlygyna, taryhyna, pelsepesine laýyk gelýän döwlet nyşanlarynyň biri bolan ýaşyl baýdagymyz taryhy asyrlara, müňýyllyklara uzalyp gidýär. Türkmen halkymyzyň buýsanjy bolan Döwlet baýdagymyz özbaşdaklygyň, özygtyýarlylygyň, bitewiligiň we döwletliligiň nyşanydyr. Hormatly Prezidentimiziň baştutanlygynda ýaşyl tugumyzyň dünýä döwletleriniň baýdaklarynyň arasynda belentden parlamagy türkmen halkymyzyň we berkarar döwletimiziň abraýynyň, mertebesiniň arşa galmagydyr.
Gözlerimiziň guwanjy bolan Döwlet baýdagymyzyň we ýurdumyzyň ähli ugurdaky ösüşleriniň hukuk binýady bolan Konstitusiýamyzyň baýramy gutly bolsun! Bagtyýar türkmen halkyny eşretli durmuşda ýaşadýan Türkmeniň Arkadag ogly hormatly Prezidentimiziň jany sag, başy dik, il-ýurt bähbitli tutýan tutumly işleri elmydama rowaç alsyn!
Türkmenistanyň Konstitusiýasynyň we Türkmenistanyň Döwlet baýdagynyň güni
2017-nji ýylyň oktýabr aýynda geçirilen Ýaşulylar Maslahatynda halkymyzyň goşa buýsanjy bolan Baş kanunymyzyň we ýaşyl baýdagymyzyň şanly baýramçylygy baglanyşdyrylyp, her ýylyň 18-nji maýyny Türkmenistanyň Konstitusiýasynyň we Türkmenistanyň Döwlet baýdagynyň güni diýip yglan edildi. Bu ajaýyp baýramçylyklaryň bir günde bellenilmeginiň çuňňur we taryhy manysy bardyr. Türkmen halkymyzyň agzybirliginiň, asudalygynyň, jebisliginiň, döwletimiziň berkararlygynyň we bagtyýarlygynyň ähli alamatlary bu mukaddeslikleriň ikisinde hem ýerleşdirilendir.


text:
6 Şubat 2015 Cuma
Suwdan Peýdalanmak
Ozal habar berlişi ýaly, 2-nji fewralda geçirilen wideoşekili iş maslahatanyň barşynda hormatly Prezidentimiz Gurbanguly Berdimuhamedow welaýatlaryň häkimleriniň ekin meýdanlaryndaky işleriň ýagdaýy baradaky hasabatlaryny diňläp, sebitlerde ýagan ygalyň möçberlerine we topragyň çyglylyk derejesine ünsi çekmek bilen, möwsümleýin oba hojalyk işleri geçirilende häzirki amatly tebigat-howa şertlerini göz öňünde tutmagyň wajypdygyny nygtady.
Suwdan rejeli peýdalanmak boýunça milli Liderimiziň öňde goýan wajyp wezipelerini çözmek babatda şu günler tutuş ýurdumyzda suw howdanlarynda halk hojalygynyň dürli ugurlary üçin zerur bolan ätiýaçlyklary döretmek maksady bilen suw toplanylýar.
Türkmenistanyň Suw hojalyk ministrliginde eýýäm 2600 million kub metrden gowrak suw ýygnaldy. Bu bolsa geçen ýyldakydan 110,6 million kub metr köpdür. Ýagynyň köp düşmegi netijesinde Amyderýanyň, Murgabyň we beýleki derýalaryň suwunyň derejesi ýokarlandy, olaryň artykmaç suwlary bolsa emeli suw howdanlaryna geçirilýär.
Mälim bolşy ýaly, suw serişdelerini netijeli peýdalanmak Türkmenistanyň döwlet syýasatynyň möhüm ugry bolup durýar. Munuň özi, ilkinji nobatda, hormatly Prezidentimiz Gurbanguly Berdimuhamedowyň obasenagat toplumyny depginli ösdürmek, ilaty arassa agyz suwy bilen üpjün etmek we daşky gurşawy goramak babatda öňde goýan wezipelerini çözmek bilen baglanyşyklydyr.
Häzir suw hojalygy pudagynda suwarymly ekerançylykda döwrebap, suw tygşytlaýjy tehnologiýalary ornaşdyrmagyň, suw desgalaryny gurmagyň we ulanmaga tabşyrmagyň uly tejribesi toplanyldy. Iri suw hojalyk taslamalarynyň üstünlikli durmuşa geçirilmegi dänäniň, pagtanyň we beýleki oba hojalyk önümleriniň möçberlerini artdyrmaga hem-de ýurdumyzda azyk bolçulygynyň üpjün edilmegine, obasenagat ulgamynyň eksport kuwwatynyň pugtalandyrylmagyna ýardam edýär.
Suw howdanlarynyň göwrümlerini artdyrmak boýunça ulgamlaýyn, maksada gönükdirilen işler alnyp barylýar. Bu bolsa suw serişdeleriniň ätiýaçlygyny döretmäge, olary ekerançylyk meýdanlarynda has isleg bildirilýän wagtyna çenli saklap, möwsümler boýunça netijeli paýlamaga mümkinçilik berýär. Lebap welaýatynyň günorta--gündogarynda ýerleşýän “Garaşsyzlygyň 15 ýyllygy” suw howdanynyň birnäçe täze desgalarynyň gurluşygy tamamlanyp, ulanmaga taýýar edildi. Netijede, döredilen emeli kölüň göwrümi 2,2 milliard kub metre ýetirildi. Ýurdumyzdaky bu iri howdan ägirt uly suw toplaýjy desga bolup, derýa akymlaryny sazlaýjynyň işini hem ýerine ýetirip, Amyderýanyň suwunyň Garagum derýasy boýunça bellenen ölçeglerde yzygiderli geçmegini üpjün edýär. Toplumyň desgalarynda işleriň gerimi hemişe artýar, ýakyn ýyllarda onuň göwrümini 3 milliard 850 million kub metre çenli köpeltmek meýilleşdirilýär.
Mundan başga-da, häzirki wagtda Garagum derýasynda “Hanhowuz” hem-de Murgap derýasynda “Saryýazy” suw howdanlarynyň hanasy giňeldilýär. Daşoguz welaýatynyň Köneürgenç etrabynda 20,5 million kub metr göwrümli suw howdanynyň gurluşygy dowam edýär. Sil suwlarynyň uly möçberlerini toplap döredilen bu köller täze ekin meýdanlaryny dolanyşyga girizmäge ýardam etmäge gönükdirilendir. Şeýle hem kenarlary berkitmek, Amyderýada bentleri abatlamak boýunça çäreler amala aşyrylýar.
Şu ýylyň ýanwar aýynda hormatly Prezidentimiz Gurbanguly Berdimuhamedowyň ýörite Karary bilen, “Türkmenistanda suw serişdelerini tygşytly peýdalanmak we Garagum derýasynyň suw geçirijiligini ýokarlandyrmak boýunça geçirilmeli işleriň 2015-2020-nji ýyllar üçin Maksatnamasy” tassyklandy. Bu maksatnama Garagum derýasynyň baş sakasyndan Balkan welaýatynyň Bereket şäherine çenli 1100-nji kilometrlikdäki böleginde ozal bar bolan suw desgalarynyň durkuny täzelemegi we täzelerini gurmagy göz öňünde tutýar. Birnäçe welaýatlary suw bilen üpjün edýän Garagum derýasynyň akymynyň ugruny arassalamak maksady bilen, onuň suw saklaýjy desgalaryny, suw akymyny sazlaýjy desgalary abatlamak boýunça anyk çäreler görülýär.
Şunuň bilen birlikde, ýurdumyzyň ähli sebitlerinde zeýkeş we suwaryş ulgamlaryny arassalamak boýunça işler alnyp barylýar. Munuň özi agrotehniki çäreleriň netijeliligini ýokarlandyrmaga, gowaça ekmek göz öňünde tutulýan meýdanlarda ýuwuş suwuny geçirmäge, möhüm oba hojalyk ekinleriniň ýokary hasyllylygyny üpjün etmäge ýardam eder.
Topragyň hasyllylygyny dikeltmek, ikinji gezek şorlamagynyň öňüni almak miraplaryň möhüm işleriniň biridir. “Altyn asyr” Türkmen kölüniň birinji nobatdakysynyň ulanmaga berilmegi bilen ýaşaýyş ýerlerden şol suwlaryny sowýan kanallar ýokary netijeli ýeke-täk bir ulgama birleşdirildi. Netijede, suwarymly ýerleriň melioratiw ýagdaýy gowulanýar, töwerekdäki pes ýerlere we suw akabalaryna zeýkeş suwlarynyň akmagynyň öňi alynýar. Bu çäreler Türkmenistanda we umuman, sebitde ekologiýa ýagdaýynyň gowulandyrylmagyna ýardam edýär. Bu ägirt uly taslamanyň ikinji nobatdakysynyň desgalarynyň gurluşygy dowam edýär. Bu bolsa zeýkeş suwlaryny oba hojalygynyň zerurlygy üçin gaýtadan peýdalanmaga ýardam berdi. Munuň özi Orta Aziýada suw çeşmeleriniň çäklidigini nazarda tutanyňda aýratyn möhümdir. Şol suwlaryny gaýtadan ulanmak meselelerini çözmekde Türkmenistan sebitde mynasyp nysga görkezýär.
Hormatly Prezidentimiz Gurbanguly Berdimuhamedow tarapyndan başy başlanan, obasenagat toplumynda ýaýbaňlandyrylan özgertmeleriň çäklerinde Türkmenistanyň Suw hojalyk ministrliginiň maddy-enjamlaýyn binýadyny pugtalandyrmaga aýratyn üns berilýär. Pudagyň düzümleri dünýäniň öňdebaryjy öndürijileri bolan “Katerpiller”, “Komasu”, “ÇTZ” kompaniýalarynyň ýokary öndürijilikli buldozerlerine, ekskowatorlaryna, ulag tehnikalaryna we beýleki enjamlara eýedir. Marynyň mehaniki-abatlaýyş hem-de Türkmenabadyň tejribe-abatlaýyş kärhanalarynyň durky täzelenilýär. Bu bolsa olarda öndürilýän önümleriň hilini gowulandyrmaga hem-de önümçilik kuwwatyny artdyrmaga mümkinçilik berer.
Ýokary tehniki üpjünçilik damjalaýyn suwaryş we emeli ýagyş usuly suwdan peýdalanmagyň döwrebap usullarynyň netijeliligini ýokarlandyrmaga mümkinçilik berýär. Bular ekin meýdanlarynda eýýäm öz netijeliligini görkezdi hem-de suwdan ylmy esaslandyrma boýunça peýdalanmagyň hasabyna onyň sarp edilişini azaltmaga ukyplydyr.
Türkmen halky köpasyrlyk taryhynyň bütin dowamynda suwa bahasyz gymmatlyk hökmünde garap geldi. Her damjasy altyn dänesine deňelýän suwa aýawly garamak baradaky öwüt-ündewler nesilden--nesle geçirilip gelindi. Berkarar döwletimiziň bagtyýarlyk döwründe suw pudagyna öňdebaryjy dünýä tejribesini ornaşdyrmak, suw serişdelerini rejeli peýdalanmagy üpjün etmek maksady bilen görülýän anyk çäreler hormatly Prezidentimiz Gurbanguly Berdimuhamedow tarapyndan Türkmenistanyň ykdysady kuwwatyny pugtalandyrmak, halkymyzyň hal-ýagdaýyny ýokarlandyrmak boýunça öňde goýan wezipeleriniň üstünlikli çözülmegine ýardam edýär.
Kaydol: Kayıt Yorumları (Atom)


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
DÜZÜMINDE ÝOD SAKLAÝAN ÖNÜMLER
Hormatly okyjy!
Saglyk üçin şeýle wajyp bolan ýod bedende emele gelmeýär. Onuň diňe 90%-ni biz iýmit önümlerinden alyp bilýäris. Ýoduň ýeterlik mukdaryny deňizýaka sebitleriň ýaşaýjylary howadan alyp bilýärler, çünki ol ýerleriň howasy ýoda baýdyr. Bedende ýoduň ýeňil özleşmegi üçin A we E witaminleriniň, demir, sink, mis minerallarynyň we belogyň ýeterlik bolmagy wajypdyr.
Ýoda baý iýmit önümlerine aşakdakylar degişlidir:
► Deňiz önümleri, balyk;
► Süýt önümleri – gatyk, gaty peýnirler, gaýmak, süýt, dorog;
► Ýumurtga;
► Gök-önümler – ýaşyl salat, badam,turp, şugundyr, pomidor;
► Ir-iýmişler – üzüm, apelsin, alma, garaly, armyt, hurma, gara smorodina;
► Noýba, nohut;
► Däneliler – bugdaý, tüwi, ýarma, greçka.
Ýoduň öwezini dolmak üçin düzüminde ýod saklaýan derman serişdeleri (Ýodamarin, Ýodid, Kaliý ýod) hem ulanylýandyr. Bu serişdeler diňe lukmanyň maslahatyndan soň ulanylmalydyr, çünki ýoduň aşa artykmaçlygy hem beden üçin zyýanlydyr.
Hormat bilen, saýtyň lukmany.
- 803 gezek okalan


text:
۱۶ آذر ۱۳۹۶ | ۰:۴۵
Garajaoglan şahyryň edebi lakamydyr. Onuň çyn ady Hasan bolmaly.
Kakasyna Gara Ylýas diýer ekenler. Garajaoglan dünýä inende, ata-enesi oňa Akgoýunly türkmen döwletini dolandyran Uzyn Hasanyň adyny dakýar. Çyn adynyň Hasan bolandygy barada şahyryň özem goşgularynda ýatlap geçýär:
Garajaoglan Hasan adym,
Gözellerde galdy dadym.
Garajaoglan çarwa durmuşynda ýaşap, ýaşlykdan owlak-guzy bakyp ýören wagtlary saz çalyp, aýdym aýtmagy, goşgy düzmegi öwrenýär. Şol döwürde ol Oglan bagşy, Oglan şahyr diýip adygýar. Soňra kämillik ýaşyna ýetende bolsa, boý-syratyna garap, garaýagyz bolany üçin, Garajaoglan ady ýörgünli bolup gidiberýär.
Şahyryň ömür beýany we döredijiligi barada köp işler alyp baran Jahyt Öztelli Ahmet Hamdy Ependiniň (۱۸۳۱-۱۹۱۱) gündelik görnüşindäki ýazgylaryny Garajaoglanyň geçen durmuş ýoluny hem-de edebi mirasyny öwrenmekde ygtybarly çeşmeleriň biri hasaplapdyr. Ol Türkiýäniň Warsak obasynda ýaşaýan saýylogullary türkmenleriň arasynda bolup, Garajaoglana degişli köp maglumatlary toplapdyr. Ol şahyryň aslynyň türkmenleriň saýylogullary taýpasyndandygyny, kakasynyň Gara Ylýas, öz adynyň hem Hasan diýlip atlandyrylandygyny ýazga geçiripdir. Bu aýdylanlary Garajaoglanyň öz goşgulary-da kepillendirýär:
Kozan dagyndan neslimiz,
Ary türkmendir aslymyz,
Warsakdyr durak ýerimiz,
Ýat ilde ýar eglär bizi.
Türkmenistanda ýazylyp alnan maglumatlarda Garajaoglanyň Magtymgulynyň öňüsyrasynda Balkan, Soňudag sebitlerinde ýaşap geçendigi aýdylýar. Onuň ýaşlyk hem ýetginjeklik ýyllary şol töwereklerde geçen bolmaly. Soňra haýsydyr bir sebäbe görä, Garajaoglan dogduk diýaryndan çykyp gitmäge mejbur bolýar. Ol türkmenleriň uly döwletler guran ýurdy bolan Kiçi Aziýa – Türkiýä baryp düşýär. Şol ýerde-de ol köp welaýatlary aýlanyp, türkmen ýaýlalarynda, obadyr şäherlerinde şirin owazy bilen arkadaşlaryna aýdym aýdyp, goşgy okap beripdir. Halk irki döwürlerde şeýle aýdymçylary ozan, soňraky döwürlerde bolsa aşyk ýa-da bagşy diýip atlandyrypdyr.
Garajaoglanyň ömür beýany hem döredijiligi barada halk arasynda hekaýatlardyr rowaýatlar hem aýdylyp gelinýär. Olaryň köpüsinde şahyryň durmuş hem döredijilik ýoly bilen bagly haýsydyr bir durmuş hakykaty bolup, ol soňra rowaýata öwrülip gidipdir. Türkiýede halk tarapyndan şahyr barada «Garaja Oglan bilen Meňli gyz», «Garaja Oglan bilen ýaýla gözeli», «Garaja Oglan bilen Garagyz», «Garaja Oglan bilen Elip gelin» atly dessanlar döredilipdir. Bularyň köpüsi timarlanyp, heniz hakyky dessan görnüşine girip bilmändir. Olarda wakalaryň beýany, şeýle hem olara gatnaşýan gahrymanlaryň keşbi örän ýöntem beýan edilýär. «Garaja Oglan bilen Meňli gyz» atly dessan şolaryň arasynda belli bir derejede kämil, çeper görnüşe giripdir.
Garajaoglanyň döreden eserleri kätipler tarapyndan doly ýazga geçirilmändir. Şahyryň goşgulary ozanlar, bagşylar tarapyndan aýdym edilip aýdylyp, nesilden nesle geçip, biziň günlerimize gelip ýetipdir. Bu ýörelge häzirem dowam edýär. Şonuň üçinem onuň edebi mirasynyň möçberini kesgitlemek kyn. Her halda edebiýatşynaslar şahyryň eserleriniň hata geçen nusgalaryny aýyl-saýyl edip, onuň belli bir derejede möçberini anyklapdyrlar. Häzirki hasaplamalara görä, Garajaoglanyň dört-bäş ýüz goşgusy bolupdyr diýlip aýdylýar.
Türkmenleriň arasynda häzirki wagta çenli awtory näbelli hasap edilýän “Garajaoglan” dessany hem onuň özüniňki bolmagy ahmal .Garajaoglanyň döredijiliginiň temetikasy giň.Onuň goşgularynyň agramly bölegini söýgi lirikasy tutýar.Mundan başgada Watana, il güne ,söýgi dostluk, agzybirlik, edep-ekram meseleleri hem gozgaýar.1991-nji ýylda Türkmenistanda A.Mülkamanowanyň “Goşgular ýygyndasynda” Garajaoglanyň ۹۰ goşgusy çap edildi. Olardan “Aýralyk”, “Säher ýeli”, “Gyrmyzy”,”Diller içinde” we başgalar.
Şahyryň ۴۰۰ ýyllygyna bagyşlanyp 2006-njy ýylda “Garajaoglan” atly goşgular ýygyndysy çap edildi.
Çeşme: Garajaoglan, A: Türkmenistanyň milli medeniýet «Miras» merkezi, 2006 232 s.
برچسب ها :GarajaOglanTurkmen Edebiýaty
نظرات
- پیام هایی که حاوی تهمت یا افترا باشد، منتشر نخواهد شد.
- پیام هایی که به غیر از زبان فارسی یا غیرمرتبط با خبر باشد، منتشر نخواهد شد.
- انعکاس نظر مخاطبین، به منزله تایید آنها از سوی ترکمن نیوز نیست و صرفاً به منظور احترام به نظر کاربران صورت می گیرد.
آخرین خبر ها
© کلیه حقوق مادی و معنوی این سایت محفوظ و متعلق به وب سایت "ترکمن نیوز" می باشد. کپی برداری از مطالب سایت با ذکر منبع بلامانع است .


text:
25 Mart 2015 Çarşamba
Gülçilik we Bagçylyk Sergisi
Türkmen paýtagtynda açylan Gülçülik we bagçylyk boýunça halkara sergisi döredijilik ylhamynyň hem-de gözelligiň baýramçylygyna öwrüldi.Ol Türkmenistanyň Söwda-senagat edarasy tarapyndan guraldy.
Ýurdumyzda ilkinji gezek geçirilýän giň gerimli ýöriteleşdirilen sergi häzirki we geljekki nesilleriň abadançylygynyň hem-de bagtyýarlygynyň bähbidine ene topragyň tebigatynyň baýlyklaryny artdyrmagyň aýdyň subutnamasy bolup durýar. Hormatly Prezidentimiz Gurbanguly Berdimuhamedowyň ýöredýän döwlet ekologiýa syýasatynyň uly üstünlikleri dünýä bileleşiginde giňden ykrar edildi we uly goldawa eýe bolup, biologiýa köpdürlüligi we tebigy ýerleri aýawly saklamak, oňaýly daşky gurşawy döretmek, ilatyň durmuş derejesiniň ýokary hilini üpjün etmek işinde nusga alarlyk mysal boldy.
Ykdysady hem-de durmuş ulgamlarynda ähli giň gerimli milli özgertmeler maksatnamalary adamlaryň oňaýly zähmet çekmegi, ýaşamagy we dynç almagy üçin amatly şertleri döretmegiň aýrylmaz bölegi hökmünde ekologiýa bilen berk bagly bolup durýar. Kanunçylyk-hukuk binýady kämilleşdirilýär, umumylykda ykrar edilen halkara kadalaryna laýyk gelýän “Tebigaty goramak hakynda”, “Aýratyn goralýan tebigy çäkler hakynda” Kanunlar, “Tokaý kodeksi”, “Ösümlik dünýäsi hakynda” Kanun kabul edildi. Milli Liderimiziň başyny başlan Milli tokaý maksatnamasynyň çäklerinde tutuş ýurdumyz boýunça amala aşyrylýan bag ekmek çäreleri we taslamalary şol maksatlary gazanmaga ýardam edýär.
Häzir Türkmenistan dünýäniň iň uly çölleriniň birini öz içine alýan hem-de yssy ýurtlaryň biri bolmak bilen, bereketli baglaryň hem-de ekin meýdanlarynyň, gök ýaýlalaryň, ajaýyp seýilgähleriň we gür tokaýlyklaryň ülkesine öwrülýär. “Gök” gurluşygyna öňdebaryjy tehnologiýalarynyň ornaşdyrylmagy, bag-seýilgäh bezegi we landşaft sungaty babatda döwrebap işleriň ulanylmagy netijesinde syýahatçylyk zolaklaryny, sagaldyş-dynç alyş üçin şypahanalary döretmek bilen bagly meseleler üstünlikli çözülýär. Ýanaşyk ýerleri abadanlaşdyrmak ýaşaýyş jaý toplumlaryny hem-de senagat desgalaryny gurmagyň hökmany talaby bolup durýar.
Şonuň bilen baglylykda, bu ugurda uly işler geçirilip, oňa ähli döwlet düzümleri we edaralary, ozaly bilen tebigaty goraýan edaralar, jemagat hem-de oba hojalyk kärhanalary, ylmy-barlag merkezleri gatnaşýar. Hususy işewürligiň wekilleri degişli döwlet buýurmalaryny amala aşyrmakda ygtybarly hyzmatdaşlar bolup durýar.
Bahar paslynda ösümlikleriň gülleýän döwründe geçirilýän bu sergi gülçülik we bagçylyk babatda ýurdumyzyň we daşary döwletleriň önüm öndürijileriniň ägirt uly kuwwatyny, olaryň seçgiçilik we täze tehnologiýalar babatda gazananlaryny açyp görkezmäge, tejribe alyşmaga, uzakmöhletleýin geljek üçin hyzmatdaşlyk gatnaşyklaryny ýola goýmaga üçin meýdança öwrülmäge gönükdirilendir.
Paýtagtymyzyň Sergi köşgüniň giň zallarynda ýaýbaňlandyrylan Gülçülik we bagçylyk sergisine gatnaşyjylary we myhmanlary “Mukam” toparynyň ýaş skripkaçylary nusgawy sazlar bilen garşyladylar.
Serginiň açylyş dabarasyna Mejlisiň Başlygy, hökümetiň agzalary, ministrlikleriniň we edaralarynyň, jemgyýetçilik guramalarynyň hem-de ýurdumyzyň ýokary okuw mekdepleriniň, Aşgabatda işleýän diplomatik wekilhanalaryň ýolbaşçylary, daşary ýurtly işewürler, köpçülikleýin habar beriş serişdeleriniň wekilleri, talyp ýaşlar, gül ýetişdirmegiň hakyky ussatlary, muşdaklary gatnaşdylar.
Bu ýere ýygnananlar hormatly Prezidentimiz Gurbanguly Berdimuhamedowyň sergä gatnaşyjylara we onuň myhmanlaryna iberen gutlagyny ruhubelentlik bilen diňlediler. Tebigatyň adamzada peşgeş beren haýran galdyryjy gözelligi bolan güller abadançylygyň, parahatçylygyň nyşany bolup durýar. Adamzadyň durmuşynda iň bir gyzykly, ajaýyp pursatlar güller bilen baglanyşdyrylýar, dünýäde iň gowy zatlar güle deňelýär. Şonuň üçin hem ýurdumyzda Bitaraplyk we parahatçylyk ýyly diýlip yglan edilen 2015-nji ýylda möhüm ähmiýetli halkara sergisiniň hem-de maslahatynyň köpsanly suw çüwdürimleri we seýilgähler toplumlary bolan, binagärlik babatda täze we ajaýyp keşbe eýe bolan, dünýäniň iň gözel paýtagtlarynyň birinde — ak şäherimiz Aşgabatda geçirilmeginiň örän uly manysy bar diýlip, gutlagda nygtalýar.
Milli Liderimiz Berkarar döwletimiziň bagtyýarlyk döwründe ýurdumyzy gülläp ösýän bagy-bossanlyga öwürmek boýunça geçirilýän işler bilen giňden tanyşdyrmagy maksat edinýän serginiň möhüm ähmiýetini belläp,bu asylly işde hemmelere üstünlikleri arzuw etdi.
Döwlet edaralarynyň we kärhanalarynyň, daşary ýurt kompaniýalarynyň hem-de şereketleriniň, ýurdumyzyň telekeçileriniň sergidäki tekjelerini hem-de diwarlyklaryny bezän ajaýyp gülleriň we gül çemenleriniň, bezeg ösümlikleriniň we gyrymsy agaçlarynyň hatarlary munuň aýdyň subutnamasy boldy.
Diwarlyklary bezemekde serişdeleri we reňkleri seçip almaga aýratyn çemeleşmäniň, oýlap tapyjylygyň bolandygyna garamazdan, sergä gatnaşyjylaryň hemmesiniň serginiň baş wezipesi babatda pikirleri birmeňzeş boldy. Bu pikir bolsa, ösümlikleriň täze sortlaryny, gülçülik bezeginiň döwrebap ugurlaryny we tärlerini ýaýratmak hem-de kämilleşdirmek, ýerleri bagy-bossanlyga büremek, gül şitillerini, miweli hem-de ir-iýmişli we bezeg ösümliklerini, tebigy bezeg işleri üçin döwrebap serişdeleri hem-de enjamlary satyn almakda ýardam etmek, hyzmatlary hödürlemek babatda bilelikdäki taslamalary amala aşyrmak üçin hünärli hyzmatdaşlary çekmek bolup durýar.
Türkmenistanyň Tebigaty goramak ministrliginiň hem-de Türkmenistanyň Ylymlar akademiýasynyň Biologiýa we dermanlyk ösümlikleri institutynyň diwarlyklary milli goraghanalaryň ösümlik genofonduny goramak hem-de artdyrmak, seýrek duş gelýän ösümlikleri öwrenmek boýunça ylmy-barlag işleri babatda gazanylan üstünlikler bilen tanyşdyrýar. Alymlaryň öňünde goýlan möhüm wezipeleriň hatarynda ýurdumyzyň welaýatlarynyň toprak-howa aýratynlyklarynda bezeg ösümliklerini öwrenmek wezipesi hem bar. Akademiki institutyň garamagyndaky Botaniki bagynyň hünärmenlerine pürli, hemişe gök öwüsýän saýaly ösümlikleri ýaýratmakda ileri tutulýan ugur degişli bolup durýar. Olar häzir ýurdumyzyň şäherlerinde we olaryň daş-töwereginde gök seýilgäh zolaklarynyň we guşaklarynyň esasyny düzýär.
Diwarlyklar ýerli pürli we saýaly agaçlaryň 40-dan gowrak görnüşiniň, şol sanda zerawşan arçasynyň, türkmen arçasynyň, eldar sosnasynyň, sazagyň hem-de Türkmenistanyň beýleki çöl we dag ösümlikleriniň nusgalaryny öz içine alýar. Häzir Köpetdag döwlet goraghanasynyň tebigy şertlerinde tejribe meýdanlarynda maňyz miweli agaçlary—pisse tokaýlygy, hoz, badam baglary üstünlikli ösdürilip ýetişdirilýär.
Dermanlyk ösümlikleriň peýdaly häsiýetlerini öwrenmek olaryň işiniň möhüm ugry bolup durýar. Türkmenistanyň Ylymlar akademiýasynyň akademigi, lukmançylyk ylymlarynyň doktory, professor, hormatly Prezidentimiz Gurbanguly Berdimuhamedowyň “Türkmenistanyň dermanlyk ösümlikleri” atly düýpli işi derman senagatynda ylmy-barlaglary geçirmek we täze açyşlary etmek üçin gymmatly bilimleriň egsilmez çeşmesine öwrüldi.
Oba hojalyk ministrliginiň, Jemagat hojalygy ministrliginiň, Söwda we daşary ykdysady aragatnaşyklar ministrliginiň Aşgabat şäheriniň bazarlar birleşiginiň, Döwlet haryt çig-mal biržasynyň diwarlyklary, bezeg ösümlikleriniň we gyrymsy agaçlaryň toplumy, dürli gülleriň owadan toplumlary yzygiderli düzülipdir. Bu ýerde mineral dökünleriň, baga ideg etmek üçin niýetlenen enjamlaryň nusgalary hem görkezilýär.
Ýurdumyzyň telekeçileri bagçylyk we gülçülik pudagyny ösdürmäge, täze täsin gülleri we agaçlary ornaşdyrmagyň, şeýle hem ösümlikleri öwreniş ylmynda, landşaft bezegi babatda hyzmatlary ornaşdyrmagyň hasabyna harytlyk teklipleriniň sanawyny artdyrmaga öz goşantlaryny goşýarlar.
Hususy kompaniýalaryň we firmalaryň diwarlyklary behişdi baglara öwrülip, tebigy sazlaşygyň we ynsan elleriniň ussatlygynyň utgaşmagy bilen haýran galdyrýar. Öz işiniň hakyky ussatlary tarapyndan Gollandiýanyň önüm öndürijileriniň iberýän owadan we hoşboý ysly güllerinden – orhideýa, çigildem, sünbül, strelisi, frezi, protei, kurkuma, anturiuma, gladiolus, amarantus, palma, paporotnik, gipsofil, kaly, helikoni ýaly güllerden ybarat floristika sungatynyň hakyky eserleri döredilýär.
Bu ulgamda eksponentleriň, şeýle hem dabaraly çäreleri guramak babatda ýöriteleşdirilen salonlaryň hatarynda “Ak bägül” we “Gülzaman” ýaly salonlar bar. Bu ýerde görkezilen ter güllerden boglan gülçanaklar eýýäm ýakyn wagtda seýilgäh zolaklarynda we seýil baglarynda, çagalar üçin açyk meýdançalarda hem-de şypahanalarda gülläp ösmeli.
“Ýaşyl Dünýä Group” hususy kärhanasy dabaraly çäreleri bezemek üçin dünýäniň köp ýurtlaryndan—Gollandiýadan, Kolumbiýadan, Ekwadordan, Keniýadan, Ysraýyldan, Daniýadan ter gülleriň dürli görnüşleriniň 70-sini, şeýle hem bezeg ösümlikleriniň we gyrymsy agaçlarynyň nahallaryny getirýän iri söwda merkezi bolup durýar. Kompaniýanyň hödürleýän görnüşleriniň hatarynda küýzejiklerde gülleri ýetişdirmek, gülçülik bezegi üçin beýleki serişdeleri öndürmek işleri bar. Ähmiýetli desgalaryň hatarynda Türkmenistanyň Döwlet ösüş bankynyň ýanaşyk ýerlerini we içerki otaglaryny bezemek işleri durýar.
Bir günde bägülleriň 5 müň düýbüni gülhanalarda ösdürmek bilen golland bägüllerini ýetişdirýän hem-de “Roza gül” dükanlarynda ýerlemek bilen meşgullanýan “Nurly meýdan” kärhanasynyň üstünlikleri uly täsir galdyrýar. Telekeçiniň meýilnamasynda has netijeli golland tehnologiýalarynyň esasynda ýyladyşhana önümçiligini ýola goýmak işleri bar.
Halkara gatnaşyklary türkmen telekeçilerini daşary ýurtly hyzmatdaşlary, şol sanda türk seçgiçileri hem-de bezeg ösümlikleriniň we miweli ekinleriň täze sortlaryny işläp taýýarlaýanlar, ösümlikleri goramak üçin himiýa önümlerini, damjalaýyn we ýagyş ýagdyrmak usuly bilen suwaryş ulgamlaryny öndürijiler bilen baglanyşdyrýar.
Sergide ilkinji gezek çigildemleri we beýleki gülleri öndürýän “Asyalale” türk kompaniýasy ýerleri bagy-bossanlyga büremek üçin ýokary hilli gülleri ýerlemek boýunça öz teklipleri bilen tanyşdyrdy. Şol önümler seçgiden geçip, dürli kesellerden we wiruslardan goralandyr hem-de topragyň islendik görnüşinde kök urmaga ukyplydyr. Kompaniýanyň ygtyýarynda çigildemleriň ösdürilip ýetişdirilen görnüşleriniň 290 müňe çenlisi bar. Kompaniýanyň wekilleriniň nygtaýşy ýaly, olar türkmen paýtagtynda dynç alyş seýilgählerini abadanlaşdyrmak we bagy-bossanlyga büremek boýunça taslamalara gatnaşmaga taýýardyr.
Günüň ikinji ýarymynda Sergi köşgüniň mejlisler zalynda sergä gatnaşyjylar maslahat geçirip, onuň barşynda Türkmenistanda bagçylygy we gülçiligi ösdürmegiň ileri tutulýan ugurlaryny, şol sanda türkmen önümlerini daşarky bazara ibermek, degişli ugurda daşary ýurtly hyzmatdaşlar bilen gatnaşyklary ýola goýmak meselelerini ara alyp maslahatlaşdylar. Gün tertibine girizilen şu mesele boýunça ýurdumyzyň döwlet edaralarynyň we ylmy merkezleriniň wekilleri, degişli ugurda uly tejribe toplan “Gülzaman” we “Merdem” iri hususy kompaniýalarynyň ýolbaşçylary çykyş etdiler.
“Asyalale” , “Serinowa Plastik”, “Ünal Tohumçilik & Peýzaj LTD”, “Koýlu Fidançilik” türk kompaniýalarynyň ýolbaşçylary çigildemleri we beýleki ösümlikleri ösdürip ýetişdirmek, bezeg ekinleriniň tohumçylygy, gül küýzelerini we nahallary ýetişdirmek üçin konteýnerleri öndürmek boýunça iş tejribesi, şeýle hem landşaft bezegi babatda pikirleri we teklipleri bilen paýlaşdylar.
Maslahata gatnaşyjylaryň belleýşi ýaly, ýurdumyzyň şäherlerini we obalaryny abadanlaşdyrmak meselelerine döwlet tarapyndan ägirt uly goldawyň we ünsüň berilmegi, Türkmenistanda giň gerimli bag ekmek maksatnamasynyň ýaýbaňlandyrylmagy netijesinde bu pudakda netijeli we özara bähbitli halkara hyzmatdaşlygyny giňeltmek üçin ähli mümkinçilikler bar.
Sergi öz işini 27-nji marta çenli dowam eder.
Kaydol: Kayıt Yorumları (Atom)


text:
EÝ-HOO, ADAM ÖLDÜRDIK-MAÝ? POLISIÝADAN GÖZÜMIZ AÇYLMADY
(satiriki hekaýa)
Nureddin ilki bir awtoulag aldy. Ol awtoulagly Ýewropa gezelenç etmekçidi. Iñ köp görmäge höwes edýän ýerem Şweýsariýady. Köpden bäri şular ýaly gezelenje çykmak isleýärdi, emma hiç ugruny tapyberenokdy. Ahyrsoñy arzuwyna-da ýetdi. Ol hem-ä sport awtoulagyny edindi, hemem ýolharjy bolar ýaly pul süýşürdi. Tomus gelendenem ýola rowana boldy. Onuñ gezelenji bolmanda birküç aýa çekmelidi. Ýola düşende:
– Hat-habarlaşyp durmasam, aýyp-syn etmäñ. Ýöne her baran ýerimden otkrytka ugradaryn - diýdi.
Item gitdi, ýüpem gitdi. Ne hat ugratdy, ne otkrytka.....
◆ ◆ ◆
Dowamy:
www.direlisedebiyat.blogspot.ru saýtynda..
Eý-hoo, adam öldürdik-maý?! (satiriki hekaýa)
EÝ-HOO, ADAM ÖLDÜRDIK-MAÝ? POLISIÝADAN GÖZÜMIZ AÇYLMADY
-
EdgarPo
2 months ago
- Gyzykly eserler paýlaşýaňyz. Hezil edip okaýas. Sagjabol! Dowamly bolsun!
-
Garadamakly
2 months ago
- Kösenen eken-dä bende. Biraz ünslüräk bolsaň, adyňy tutanoklar ol ýerlerde.
-
wagt
2 months ago
- agam, men-a barde zat diyilenligi barada dal-de nadan turkiyeliniñ görumsizligini, medeniyetsizligini we Yewropa medeniyetine oykunjek bolşuny, koće yol hereketinden gömukligini satiriki dile salyp, köçäniñ ortasynda "meydan edişinden" onda etika-estetika, medeniyet diyen zatdan nam-nyşan yoklugyny suratlandyryamyka diyp duşindim))
-
wagt
2 months ago
- Şeyle adamlar Turkiyede hazirem kan, (bizde-de az duş gelnenok), şoñ u.nem eseriñ gymmaty heniz henizler bolar )))


text:
Tebigatyň we jemgyỳetiň gatnaşyklary
Mowzuk: Tebigatyň we jemgyỳetiň gatnaşyklary
Meỳilnama:
1. Mukaddes Ruhnama türkmen milletiniň tebigat bilen gatnaşyklary barada.
2. Türkmenistanyň tebigy şertleri.
3. Ilkinji ekarançylygyň we maldarçylygyň ỳüze çykmagy üçin amatly şertler. Jeỳtun, Uzboỳ, Änew medeniỳetleri.
1. Adamyň peỳda bolmagy we jemgyỳetiň döremegi bilen tebigat düşünjesiniň mazmuny özgerỳär. Tebigat düşünjesi iki manyda ulanylyp başlaỳar. Giň manyda jemgyỳet düşünjesi tebigatda girizilỳär. Dar manyda ulanylanda tebigat jemgyỳetde üzňelikde göz öňüne getirilỳär. Jemgyỳet bilen tebigatyň özara täsirleri baradaky taglymat, birinjiden tebigat bilen jemgyỳetiň arasyndaky hil taỳdan tapawutlyklary ykrar etmeklige beỳleki tarapdan bolsa olary biri-birine garşy goỳmazlyga esaslanỳar. Adam tebigat tarapyndan döredilendir we jany-teni bilen oňa degişlidir.
Adamyň tebigata garaşlylygy uzak wagtlap dowam edipdir. Diňe zähmet çekmegi öwrenmek bilen adamzat tebigatdan saỳlanỳar we jemgyỳet emele gelỳär. Jemgyỳet bilen tebigatyň arasyndaky arabaglanyşyklaryň iki görnüşi bar. Birinjisi – tebigatyň jemgyỳete edỳän täsiri. Ikinjisi – jemgyỳetiň tebigata edỳän täsiri. Jemgyỳet tebigat bilen berk özara baglanyşykly. Şeỳle baglanyşyk bolmasa jemgyỳet ỳaşap bilmezdi. Sebäbi adam özüniň ỳaşaỳyşy üçin gerek bolan maddy we ruhy serişdeleriň hemmesini tebigatdan alỳar. Amatly tebigy şertler (maỳyl howa tebigy baỳlyklar, derỳalar, tokaỳlar) jemgyỳetiň ösüşine itergi berỳär, tersine amatsyz tebigy şertler (gaty sowuk ýa-da yssy howa şertleri) jemgyýetiň ösüşine ýaramaz täsir edýär. Amatly tebigy şertler diỳlende diňe bir tebigy baỳlyklaryň mukdar tarapy göz öňünde tutulman, eỳsem olaryň köpdürliligi hem uly ähmiỳete eỳedir.
Adamyň zähmet çekmegi netijesinde tebigat özgerỳär. Adamzadyň uzak wagtyň dowamynda eden täsiriniň netijesinde Ỳeriň tebigy ỳagdaỳy güỳçli özgerdilipdir. Şol özgerişe ylymda – Noosfera diỳip at berilỳär. (W. I. Wernadskiỳ).
Adamzat ilkibaşda tebigatdan diňe almaly diỳip düşünipdir. “Adam tebigatyň üstünden agalyk etmelidir” diỳen ters düşünje kemala gelipdir. Adamlar uzak wagtlap tebigatyň jemgyỳete nähili zyỳan ỳetirip biljegi barada pikir ỳöredip bilmändir. Haçanda adamzat tebigatyň özüne ỳetirilen zyỳan üçin “ar alỳandygyna” göz ỳetireninden soň, tebigaty goramak, hapalamazlyk barada alada edip başlady. Netijede tebigatyň we jemgyỳetiň gatnaşyklary bilen baglanyşykly – ekologiỳa (tebigaty goramak) meselesi ỳüze çykdy.
Tebigatyň we jemgyỳetiň gatnaşyklary umumy adamzat barada aỳdylanda gysgaça şeỳle.
Indi türkmen milletiniň tebigat bilen gatnaşyklaryna seredip geçeliň. Onuň üçin biz Beỳik Saparmyrat Türkmenbaşynyň Mukaddes Ruhnamasynyň birinji kitabyny elimize almaly. Türkmen halkynyň türkmen tebigatyna bolan gatnaşygy baradaky pikirler Mukaddes Ruhnamanyň içinden eriş-argaç bolup geçỳär. Bu mesele barada has düỳpli pikirleri Beỳik Serdarymyz kitabyň “Türkmen milleti” bölüminde öňe sürỳär. Beỳik Saparmyrat Türkmenbaşy türkmen milletiniň tebigata bolan gatnaşygyny şeỳle häsiỳyetlendirỳär. “Türkmeniň tebigat, ỳaşaỳan tebigy giňişligi bilen arabaglanyşygynyň täsin aỳratynlyklary bar. Türkmeniň ruhy hem maddy medeniỳeti onuň ỳaşaỳan tebigat giňişliginden reňk alypdyr. Türkmen hemişe tebigatyň goỳnunda, öz ruhy hem maddy medeniỳetiň jümmüşinde ỳaşapdyr. Türkmen taryhynyň durnuklylygyny, türkmen ỳaşaỳşynyň taryhy gözelligini bir zatda görỳärin: biziň milletimiz öz ỳaşaỳşyny tebigata garşylyk görkezmek, onuň garşysyna çykmak usulynda däl-de, tebigat bilen sazlaşyk esasynda gurnapdyr. Tebigat bilen garşydaş däl-de, hyzmatdaş bolup ỳaşaỳan milletiň taryhy ömri bolsa, edil tebigatyň özi ỳaly uzak hem hasylly bolỳar” *
Türkmen milletiniň tebigat bilen gatnaşyklaryny Beỳik Serdarymyz mährem ataly-ogluň gatnaşyklaryna meňzedỳär . Türkmeniň tebigat bilen gatnaşyklaryny däp-dessurlarynda, hojalygynda, egin-eşiginde, gylyk-häsiỳetinde görmek bolỳar. Ata-babalarymyzyň dünỳä nusgalyk sada, päk göwünli, dogry sözli, ynsanperwer häsiỳetleri tebigatymyz bilen baglanyşyklydyr. Gelin-gyzlarymyzyň döreden ajaỳyp halylary, olaryň reňkleri we köpsanly el hünäriniň önümleriniň çeşmesi türkmen tebigatydyr.
Beỳik Serdarymyz Mukaddes Ruhnamasynda türkmen milletiniň tebigat bilen gatnaşyklarynyň diňe bir geçmişi däl, geljegi hakynda hem ajaỳyp setirler bar. Ol setirler Beỳik Saparmyrat Türkmenbaşynyň tebigaty goramak baradaky taglymatynyň düỳp maksadyny aỳdyň görkezỳär. Beỳik Serdarymyz suw ỳetmezçiligi sebäpli taşlanyp gidilen oba-kentler barada çuňňur gynanç bilen gürrüň edip, bu ỳagdaỳy düzetmek üçin tutuş milletimize, ỳüzlenip şeỳle diỳỳär: “Men her bir döwletli türkmen maşgalasyna ỳüzlenỳärin: Taňrynyň öňündäki, iliň öňündäki bergisini berjek bolsaň, her maşgalanyň agzasy ỳylda bir nahal agajyny ỳaşaỳan köçesinde, howlusynda, töwereginde, öwlüỳäde eksin”*
Türkmen topragyny goramak barada Beỳik Serdarymyzyň Selewki patşasy Antioh Soteriň Margianada gurduran diwaryny ỳatlap şeỳle belleỳär: “Ol haỳat ỳene bolar, ỳöne ol indi palçykdan däl-de, göm-gök öwüsỳän daragtlardan bolar” *. Dogrudan hem häzirki wagtda gözel paỳtagtymyz Aşgabadyň, welaỳat merkezleriniň töwereklerinde, gara ỳollaryň boỳunda, Köpatdagyň eteklerinde ỳyl-ỳyldan köp oturdylýan agaçlaryň millionlarça nahallaryň, olaryň idegi Garaşsyz, Baky Bitarap Türkmenistan döwletimiziň bagy-bossanlyga öwrüljekdiginiň aỳdyň subutnamasydyr. Beỳik Serdarymyzyň tebigaty goramak baradaky taglymatynda Garagum çölüni goramak, gadymy ỳaşaỳyş mekany – Uzboỳy – Oguz boỳuny gaỳtadan janlandyrmak meselesine hem uly orun berilỳär. Bu barada Mukaddes Ruhnamada şeỳle nygtalỳar: “Garaş Uzboỳym, garaş, nesip bolsa, sen täze görke gelersiň, bu mekanda Türkmen kölüni döredip başladyk. Ertir onuň aňyry-bärsi görünmeỳän suwuny süỳjediji enjamlarynyň kömegi bilen süỳjedip, bol suwy akdyrarys. Türkmen halky ata-baba ỳolyny ỳöredip, ỳaňadan Uzboỳyň boỳunda ỳaşaỳşyň tuguny, Ỳaşyl tuguny parladỳar”*
2. Türkmenistanyň tebigy şertleri, aỳratynlyklary onuň ilatynyň, türkmen milletiniň taryhyna örän uly täsir edipdir. Tebigy şertler jemgyyetiň ösmegi üçin kesgitleỳji şert bolmasa-da, ol jedelsiz jemgyỳetiň ösmeginiň, özgerişleriniň zerury şertleriniň biridir. Tebigy şertler amatly bolanda jemgyỳetiň ösüşini tizleşdirip tersine amatsyz bolanda haỳalladyp biler.
Türkmenistanyň tebigy şertleri irki zamanlardan bäri ekarançylyk we maldarçylyk üçin amatly hasaplanỳar. Şonuň üçin hem Türkmenistanyň ỳerleri uly iki bölege (tebigy taỳdan) bölünipdir. Türkmenistanyň ỳeriniň köp bölegini maldarçylyk üçin amatly bolan çöllükler we sähralar tutỳar. Azlyk bölegi ekarançylyk üçin amatly ỳerler bolup, olar Amyderỳanyň, Murgap, Tejejn, Etrek derỳalarynyň boỳlarynda ỳerleşỳär. Türkmenistanda ekarançylyk üçin amatly ỳerler ỳedi sanydyr:
1. Ahal we Etek ỳerleri. Bu ỳerler ekarançylygyň ilki dörän ỳerleri hasaplanỳar.
2. Dehistan. Etrek derỳasynyň boỳlary. Bu ỳerde oturymly ekarançylygyň taryhy üç döwre bölünỳär. Mongal çozuşlaryndan soň ekarançylyk pese düşüp, XV asyrda doly kesilỳär. Häzirki wagtda bu ỳere Misrian çöli diỳilỳär.
3. Tejen we Sarahs etraplary. Ekarançylygyň iň gadymy merkezleriniň biri bolup, Sarahs ỳerleri orta orta asyrlarda has ösüpdir.
4. Murgap derỳasynyň boỳlary. Türkmenistanyň şertlerinde ekarançylyk üçin iň amatly ỳerler.
5. Amyderỳanyň orta akymy. Bol suwly, emma ekarançylyk üçin amatly ỳerleriň azlyk edỳän ỳeri. Bu ỳerler ekarançylyk bilen meşgullanmagyň has kyn düşỳänligi bilen tapawutlanỳar. Derỳanyň iki tarapa süỳşip durmagy, güỳçli suw joşgunlary, derỳanyň adam güỳjüne baş bermezligi onuň suwundan peỳdalanmakda uly kynçylyklary döredipdir.
6. Amyderỳanyň aşak akymy. Daşaguz welaỳatynyň ỳerleri. Gadym wagtlardan bäri ekerançylyk üçin amatly ỳerleriň biri. Aỳratyn ösen döwri Köneürgenç türkmen döwletiniň ỳaşan zamanasy. Bu ỳerler soňky ỳyllarda Aral deňziniň suwunyň çekilmegi bilen şorlaşmak ỳagdaỳyna sezewar boldy.
7. Derỳalyk, Sarygamyş, Uzboỳ ỳerleri. Bu ỳerde ekerançylyk Amederỳanyň uly hanalarynyň biri şu ugurdan akan wagtyndan mümkin bolupdyr. Şonuň üçin bu ỳerde ekerançylyk wagtlaỳyn dowam edipdir.
8. Balkan daglarynyň etekleri, Badhyz we Garabil ỳerleri düme ekerançylygy üçin amatly hasaplanỳan ỳerler.
Türkmenistanyň şertlerinde maldarçylyk üçin amatly ỳerler üç etrapa bölünỳär:
1. Uly Balkanlar, Türkmenbaşy baỳyrlygy onuň bilen serhetleşỳän Üstýurt, Mangyşlak ỳerleri.
2. Demirgazyk we Merkezi Garagum.
3. Günorta – Gündogar Garagum. Badhyz, Garabil we Sarahs ỳerleri.
3. Adamzadyň ỳaşaỳşynyň has irki döwrüniň howa şertlerini öwrenmekde paleogeografiỳa ylymynyň ähmiỳeti uludyr. Paleogeografiỳa ylmynyň berỳän maglumatlaryna görä, Türkmenitanyň tebigy şertleri, iň gadymy adamlaryň ỳaşan zamanasynda (gadymy daş asyrynda) häzirkisiden düypli tapawutlanypdyr. Amyderỳa Garagum çölüniň üsti bilen Hazara tarap akypdyr. Murgap we Tejen derỳalary onuň sag tarapky şahalary bolupdyr. Takmynan 140 müň ỳyl ozal Amyderỳanyň akym ugry demirgazyga, Aral deňzine tarap üỳtgäpdir. * Bu döwre çenli Türkmenistanyň Günorta we Günbatar böleklerinde derỳalaryň kenarynda, jülgelerde, ỳaşaỳyş üçin amatly ỳerlerde iň gadymy adamlar mekan tutupdyrlar. Howanyň ỳagdaỳy, ösümlik we haỳwanat dünỳäsi adamzadyň ỳaşamagy üçin zerur şertler ỳeterlik bolupdyr. Ỳöne şol amatly howa şertleri wagtyň geçmegi bilen özgerip durupdyr. Paleogeografiki maglumatlara görä ortaça 20 müň ỳyldan Ỳer şarynyň howasy düỳpli özgerişe sezewar bolupdyr. * Howa gaty sowap Ỳer üstüniň köp ỳerlerini buz basypdyr. Şeỳle buzlanmanyň iň soňkusy gadymy daş asyrynyň ahyrlarynda başlanyp, takmynan 10-12 müň ỳyl ozal tamamlanypdyr. Howa gurak we yssy bolupdyr. Sowuklyga uỳgunlaşan ösümlikleriň, haỳwanlaryň, miweli agaçlaryň köp görnüşleri ỳok bolupdyr. Buzlanmadan öňki döwürde Türkmenistanyň gadymy ilaty diňe taỳỳar önümleri, ỳagny ỳabany ösỳän däneli we kösükli ösümlikleri, ỳabany miweleri bilen eklenip bilen bosalar, indi azyk meselesinde uly kynçylyklar ỳüze çykypdyr. Amatly howa şertlerinde gadymy adamlaryň esasy käri iỳmit ỳygnaỳjylyk bolsa, indi balykçylyk we awçylyk esasy orna çykypdyr. Adamlar hojalygyň bu ugurlarynda zerur bolan zähmet gurallaryny döredipdir, olary kämilleşdiripdir. Emma bu üstünlikler gadymy adamzadyň durmuşynda emele gelen üstünlikler gadymy adamlaryň durmuşynda emele gelen azyk ỳetmezçiliginiň öňuni alyp bilmändir. Türkmenistanyň yssy we gurak howasy adamlaryň ỳaşaỳşyny has kynlaşdyrypdyr. Şu ỳagdaỳdan çykalga tapmagyň ỳolunda adamlar täze, has ähmiỳetli üstünliklere eỳe bolupdyr. Türkmenistanyň şol döwürdäki tebigy ỳagdaýy hojalygyň täze pudagynyň maldarçylygyň ỳuze çykmagy üçin amatly bolupdyr. Şunuň netijesinde takmynan 9 mün ỳyl mundan ozalTürkmenistanyň ỳerlerinde öndüriji hojalyk-maldarçylyk ỳuze çykypdyr.* Emma bu döwürde maldarçylyk hojalygyň aỳratyn, özbaşdak pudagy hökunde kemala gelip bilmändir. Maldarçylygyň özbaşdak hojalyga öwrülmegi üçin şertler entek ỳeterlik bolmandyr.
Taryhda täze daş asyry (neolit) diỳlip at berilen döwürde howa üỳtgäpdir. Çyglylyk ỳokarlanyp howa maỳlapdyr. Sähralar giňelipdir, çöller gür ösümlikler bilen örtülipdir. Ösümlik dünỳäsiniň baỳlaşmagy haỳwanat dünỳäsine hem uly täsir edipdir. Tebigatyň beỳle özgermegi adamlaryň ỳaşaỳşyny has ỳeňilleşdiripdir. Türkmenistanyň günorta etraplarynda, Köpetdagyň eteginde ekerançylyk üçin örän amatly şertler emele gelipdir. Köpetdagdan syrygyp gaỳdỳan suwlar uly bolmadyk çaýlary emele getiripdir. Şol çaýlaryň Garaguma ýetipm siňýän ýerlerine ýeriň yzgary gitmänkä tohum sepip, ekin ekmegi şol döwrüň adamlary öwrenipdir. Şeýlelikde, täze daş asyrynyň amatly howa şertleri ilkinji öndürijilikli hojalygyň-ekerançylygyň ýüze çykmagyna itergi beripdir. Türkmenistanyň günortasynda ýüze çykan ilkinji ekerançylyk medeniýeti taryha Jeýtun medeniýeti ady bilen girdi. Medeniýetiň ady Aşgabat şäherinden 28 km. Demirgazyk-günbatarda ýerleşýän gadymy ýadigärligiň ady bilen baglanyşykly. Jeýtun medeniýeti 8 müň ýyl mundan ozal başlanypdyr we müň ýyldan gowrak dowam edipdir. Ekerançylygyň ýüze çykmagy bilen adamlaryň bir bölegi göçüp-gonup ýaşamsyny bes edip oturymly ýaşaýyşa geçipdir. Oturumly ýaşaýyşa geçilmegi ilatyň sanynyň artmagyna jemgyýetçilik ösüşinde öňegidişlikleriň gazanylmagyna mümkinçilik beripdir. Jeýtun medeniýetini emele getiren ilat Baharly etrabynyň Bamy obasyndan - Alty asyr etrabynyň Mäne-Čäçe obalarynyň aralygynda ýaşapdyr. Olaryň esasy käri ekerançylyk bolupdyr. Jeýtunlylar öýde mallary hem saklapdyr . Ýöne hojalykda mallaryň orny ikinji derejeli bolupdyr. Her obada ortaça 200-250 adam ýaşapdyr. Munuň sebäbi Köpetdagdan gelýän suwlaryň azdygy bilen düşündirilýär. Čaýlaryň mukdary näçeräk ilaty üpjün edip biljek bolsa onuň boýunda şonçada adam jemlenipdir. Türkmenistanda täze daş asyrynyň amatly tebigy şertleri jemgyỳetiň üsinde deňsizligiň ỳuze çykmagyna sebäp bolupdyr. Ilatyň bir bölegi ekerançylyk üçin amatly ỳerlerde ornaşyp, oturymly ỳaşaỳşa geçmegi bilen maddy we ruhy ösüşde, jemgyỳetçilik gatnaşyklarynda zähmet gurallaryň, önümçilik gatnaşyklaryň kämilleşmeginde öňe saỳlanypdyr.
Ilatyň ilkinji bir bölegi awçylyk, iỳmit ỳygnaỳjylyk, balyk tutmak üçin amatly ỳerlerde ỳaşap olar köp babatda oturymly ilatdan yza galypdyr. Bu ilatyň ỳaşan ỳerleriniň tebigaty, olary azyk önümleri bilen ỳeterlik üpjün edip bilipdir. Şonuň üçin bu ỳerlerde öndüriji hojalyga geçmeklige zerurlyk ỳuze çykypdyr. Türkmenistanyň çäklerinde şeýle ýaşaýyş esasan Demirgazyk Türkmenistanda, Uzboỳyň boỳlarynda bolupdyr. Şoňa görä-de bu ỳerde ỳaşan ilatyň döreden medeniỳetine – Uzboỳ medeniỳeti diỳip at berilỳär.*
Takmynan ỳedi mün ỳyl mundan ozal Türkmenistanyň howa ỳagdaỳy ỳene üytgäpdir. Gurakçylyk ỳokarlanypdyr. Munuň sebäbi Atlantiki çyglylygyň birinji etapynyň tamamlanmagy bilen düşündirilỳär. *Netijede Jeỳtun medeniỳeti pese düşỳär we wagtyň geçmegi bilen öz ornuny Änew medeniỳetine berỳär. Gurakçylygyň ỳokarlanmagy bilen Köpetdagdan gelỳän çaỳlaryň suwy azalỳar, käbirleri guraỳar. Şonuň üçin ekerançylyk obalarynyň ilaty suwlara ỳakyn, dag eteklerine göçmäge mejbur bolýar.Şunlukda öňki Jeýtun medeniýetine degişli obalaryň köpüsinde ýaşaýyş kesilýär. Oturymly ỳaşaỳşyň merkezi Köpetdagyň eteklerine geçỳär.
B. e. öňki V müňỳyllyk milli taryhymyzda Oguz han eỳỳamynyň başlanỳan döwrüdir. Bu döwürde ekerançy ilat suwdan peỳdalanmagyň emeli usullaryny oỳlap tapỳar. Bentleri gurmak, kanallary çekmek we suwlary gerekli ugruna gönükdirmegi öwrenỳärler. Artykmaç suwlary ätiỳaçlyk üçin, emeli suw howdanlaryny gurup, şolara jemläpdirler.
Suwdan peỳdalanmagyň kämilleşmegi ekerançylyk ỳerleriniň giňelmegine, hasyllygyň ỳokarlanmagyna ỳardam edipdir. Oturymly obalar köpelipdir, olaryň meỳdany giňelipdir, ilatyň sany has çalt artypdyr. Eger-de Jeỳtun medeniỳeti zamanynda bir obada ortaça 200-250 adam ỳaşan bolsa indi bu san ortaça 1000-1200 adama ỳetipdir. Bu döwürde adamlar ilkinji metaly-misi peỳdalanyp başlapdyr. Biraz soňrak misiň galaỳy bilen garyndysyndan alnam metal-bürünç peỳda bolỳar. Bürünç berkligi boỳunça misden has artykmaç bolup, ondan ỳasalan zähmet gurallary daşdan bejerilen gurallary önümçilikden gysyp çykarypdyr. Metalyň önümçilige ornaşmagy jemgyỳetiň ösüşine uly täsir edỳär. Alymlaryň tassyklamagyna görä hut şol döwürden başlap adamlaryň durmuşynda tebigatyň täsiri ilkinji orna geçip, durmuş-ykdysady şertler we tehniki ösüş birinji orna geçipdir. Hut şonuň üçin hem Änew medeniỳetini döreden ekerançylar, jeỳtunlylardan tapawutlanyp gurakçylygyň, suw ỳetmezçiligiň garşysyna belli bir derejede göreşip bilipdir. Änew medeniỳeti zamanynda ekerançylyk-maldarçylyk bilen meşgullanỳan ilat Köpetdagyň eteklerinden başlap Tejeniň, Murgabyň aşak, Amyderỳanyň orta akymlaryna ỳaỳrapdyr. Olaryň esasy käri ekerançylyk bolup, maldarçylyk, hünärmentçilik ỳaly hojalyk pudaklary hem durmuşa giň ornaşypdyr. Oba hojalygynda ilkinji mallar: öküz we düỳe (iki örküçli) peỳdalanyp başlapdyr. Küỳzegärçilik, senetçilik, zergerçilik ösüp başlapdyr.
Seredilip geçilen maglumatlar Oguz han eỳỳamynyň başynda, Türkmenistanyň gadymy ilatynyň öz ỳaşaỳan ỳerleriniň tebigy şertlerine görä hereket edip, jemgyỳetçilik-ykdysady ösüşde öz zamanasy ücin örän uly üstünliklere eỳe bolandygyna şaỳatlyk edỳär. Şol üstünlikler hem Türkmenistanda, dünỳäde ilkinjileriň hatarynda ösen medeni merkezleriň, Gadymy Oguz döwletiniň, Marguş döwletiniň döremegine mümkinçilik berỳär.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
BOGUNLAR NÄME ÜÇIN ŞYRKYLDAÝAR?
Hormatly okyjy!
Bogunlaryň şyrkyldamagy kadada syn edilip bilner. Onuň birinji sebäbi, hereket edilende bogunlardaky siňiriň ýagdaýynyň üýtgedilmegidir. Siňir öz ýerine baranda şyrkyldy eşdip bolýar. Ikinji sebäbi bolsa, bogunlarda gaz düwmejikleriniň ýygnanmagydyr. Bogunlarda nemlendiriji höküminde bogun suwuklygy saklanýar. Bu suwuklykda azot, kislorod we kömürturşy gazy ergin halynda saklanýandyr. Hereket netijesinde bogun torbasy süýnen halatynda gazlar düwmejikleri emele getirip, olaryň ýarylmagy şeýle "sesleriň" döremegine sebäp bolup bilýändir.
Başga tarapdan bolsa, bogunlaryň sowuklamagy (artrit), bogunlaryň üýtgemegi (artroz), bogunlary gurşap alýan dokumalaryň (myşsalar we baglaýjylar) şikeslenmegi hem hereket wagtynda bogunlarda döreýän şyrkyldylaryň sebäbi bolup bilýändir.
Trawmotolog lukmanlarynyň bellemegine görä, bogunlaryň şyrkyldamagy diňe agyrylar, bogun çişmeleri bilen utgaşan ýagdaýynda bejerilmelidir. Eger siziň belleýşiňiz ýaly, hereket etmeler oňurganyň, topugyň, dyzyň ýa-da barmaklaryň şyrkyldysyny ýüze çykaryp, agyryly alamatlar ýok bolsa, onda biynjalyk bolmana esas ýokdur. Bu bogunlaryň hereketjeňligi we olaryň töwereginde ýerleşýän ýumşak dokumalaryň ýerleşişi, bogunlar sag bolan halatynda hem, hereketde “ses” döretmäge ukyplydyr. Meselem, topuk üç süňkden ybaratdyr, oňurgalar bolsa azhereketlidir.
Hormat bilen, saýtyň lukmany.
- 1371 gezek okalan


text:
Özbegistanyň prezidentiniň Türkmenistana saparynyň öň ýanynda, Daşkentde Magtymguly Pyragynyň barelýef heýkeliniň açylyş dabarasy boldy. Magtymguly köçesindäki bu heýkel resmi Aşgabat tarapyndan tassyklanan kanonik portretden tapawutly bolany sebäpli türkmen diplomatlarynyň ünsüni özüne çekdi.
18-nji maýda Daşkentde uly dabara bilen açylan heýkelde Magtymguly Pyragynyň sowet döwründe, ýagny geçen asyryň 50-nji ýyllarynda çap edilen kitaplardaky ýaly suraty şekillendirilipdir.
Açylyş dabarasyna gatnaşan we adynyň aýdylmazlygyny soran hudožnigiň aýtmagyna görä, Magtymgulynyň heýkeli, Türkmenistanda kabul edilen nusgadaky ýaly, kellesi selleli görnüşde däl-de, baganadan tikilen çüri telpekli bolany üçin, türkmen diplomatlarynyň nägilelik bildirmegine sebäp bolupdyr.
Bu nägilelik, netijede, heýkeliň çalşyrylmagyna getirdi. Hudožnik heýkeliň eskizi barada resmi Aşgabat bilen öňünden ylalaşylmandygy sebäpli şeýle düşünişmezlik döredi.
“Bu heýkel 1947-nji ýylda sowet şablony üçin kabul edilen we türkmen hudožnigi Aýhan Hajyýew tarapyndan çekilen surat esasynda taýýarlanyldy. Ýöne 2000-nji ýylda Türkmenistanyň öňki prezidenti Saparmyrat Nyýazow Aýhan Hajyýewiň çeken suratyny tankyt edip, Magtymgulynyň suratynyň täze wariantyny döretmegi tabşyrypdy. Nyýazowyň sözlerine görä, Magtymgulynyň kellesi baganadan tikilen çüri telpekli öňki suraty bir garyp çopana meňzeýär. Şondan soň, Magtymgulynyň kellesi selleli suraty ýa-da heýkeli ýurt derejesinde kabul edildi. Magtymgulynyň Aşgabatdaky ähli heýkellerinden telpek aýrylyp, deregine selle geýdirildi. Bu heýkeli taýýarlan özbek heýkeltaraşy Žaswand Annazarowning mundan habary ýok eken” diýip, hudožnik aýtdy.
Ol Magtymgulunyň kellesi “selleli” görnüşdäki heýkelini ýasamak barada ýaş özbek heýkeltaraşyna gaýtadan buýurma berlendigini sözüniň üstüne goşdy.
“Heýkeltaraş gaýtadan gazanç edýär. Daşkentdäki diplomatlar we biznesmenler heýkeliň täze görnüşini maliýeleşdirýärler. Bu meseläni hiç hili goh-galmagalsyz, asuda çözmekçi bolýarlar” diýip, Magtymgulynyň heýkeliniň açylyş dabarasyna gatnaşan hudožnik aýtdy.
Azatlyk Radiosy bu mesele dogrusynda maglumat almak üçin, Türkmenistanyň Daşkentdäki ilçihanasy bilen habarlaşanda, bu barada haýsydyr bir kommentariý almak başartmady.
Daşkentde meşhur türkmen şahyrynyň adynyň köçä dakylmagyny we şol köçede heýkeliniň açylmagyny gowy garşy alan türkmen suratkeşi Mommak Kulyýew Azatlyk Radiosyna beren interwýusynda “Magtymgulynyň kellesi telpeklimi ýa selleli bolmalydygy hakynda hiç hili dawa bolup bilmez" diýdi.
“Ol telpeklimi ýa selleli bolmaly? Bu hakynda hiç hili dawa bolup bilmez. Sebäbi beýik hudožnigimiz Aýhan Hajyýew ony çürräk telpekli edip çekdi. Ol gaty beýik portret, gaty beýik iş. Ýöne şol döwürde-de selleli bolmalymy ýa telpekli bolmaly diýen gürrüňler bardy. Türkmen telpekli däl, çürräk telpekli. Ýöne näme diýseňem, ol kanoniki portret. Şonuň üçin ony üýtgetmek birhili. Ýöne Magtymgulyny gören adam şu döwürde ýaşanok. Şonuň üçin ony selleli etseňem bolar, telpekli etseňem. Sebäbi Magtymguly ruhany adam bolupdyr” diýip, türkmen hudožnigi Mommak Kulyýew aýtdy.
18-nji maý Türkmenistanda Konstitusiýanyň we Magtymguly Pyragynyň şygryýet güni diýlip yglan edildi. Bu günde, 1992-nji ýylda Türkmenistanyň Konstitusiýasy kabul edilipdi.
Magtymguly Pyragynyň Daşkentdäki barelýef heýkeliniň açylyş dabarasyna Özbegistanyň medeniýet ministri Mahmud Muradow, Ýazyjylar birleşiginiň başlygy we Özbegistanyň halk şahyry Muhammad Ali, Daşkendiň Alyşir Nowaýy adyndaky özbek dili we edebiýaty Döwlet uniwersitetiniň wekilleri, Türkmen medeniýet merkeziniň başlygynyň orunbasary Bibisara Rejepowa, medeniýet merkezleriniň wekilleri, diplomatlar we jemgyýetçilik wekilleri gatnaşdylar.
Bu aralykda, özbek prezidenti Şawkat Mirziýoýew Daşkentde Türkmenistan bilen Özbegistanyň arasyndaky özara gatnaşyklaryň simwolyna öwrüljek “Aşgabat” atly seýilgähiň dörediljekdigini aýtdy.
Ol bu barada 19-20-nji maý aralygynda Türkmenbaşa eden saparynyň dowamynda Türkmenistanyň prezidenti Gurbanguly Berdimuhamedow bilen duşuşan mahaly mälim etdi.
Magtymguly Pyragynyň şanly senesi Özbegistanda hem giň gerimde bellenilip geçilip, onuň hormatyna Magtymguly adyndaky köçäniň we ýadygärliginiň açylyş dabarasy boldy. Şu köçede hem “Aşgabat” seýilgähi gurlar diýip, Mirziýoýew aýtdy.
Soňky 25 ýylyň dowamynda Özbegistanda Magtymgulynyň kitaplary özbek dilinde sekiz gezek çapdan çykdy. Mirziýoýew şu ýylyň mart aýynda Türkmenistana eden saparynyň dowamynda, şol kitaplaryň iň soňkusyny, ýagny 2017-nji ýylda çap edilen kitaby türkmen prezidentine sowgat berdi.


text:
Fitnes we iýme
Sizi «Uçurjak» 5 Ýoga Pozisiýasy
Elbetde, sagdyn durmuş üçin, hem-de şikesiň öňüni almak üçin gerinmek örän wajyp bolsa-da, onuň aşa içgysgynçlygy esasy mesele bolup galýar.
Çalt Uka Batmak Üçin Iň Gowy 3 Goşundy
Ukysyzlyk, dynçsyzlyk we oňaýsyz iş sagatlary siziň adaty,süýji ukyňyzyň öňüni alyp biler.
Myşsa almak üçin barlanylan we subut edilen 4 usul
Siz hem agramyňyzy artdyrmaga howlukýarsyňyzmy? Eger şeýle bolsa öz meýilnamaňyza şu üýtgeşmeleri giriziň.
Iň Köp Ýaýran 7 Fitnes Ynançlary We Olaryň Nädogrylygynyň Subudy
Siz, megerem, beden türgenleşigi barada köp zatlary bilýänsiňiz. Eger birden ylym siziň ulanýan we ynanýan türgenleşik kadalaryňyzyň biriniň täsirsizdigini aýtsa, siziň kelläňiziň bulaşmagy ahmal.
Ýer ýüzündäki iň peýdaly 10 iýmit
Bular bilermenleriň barlagyndan geçip subut edilen, kesele garşy göreşiji hem-de energiýa artdyryjy 10 iýmitdir. Bulary öz naharlaryňyza goşuň we dessine sagdyn bedene eýe boluň.